
CUVÂNT SPRE LI UNTRIC 4TT RIRE 



Ieroschimonahul Dorotei Melinte 



în Patericul egiptean, scrie că Sfinţii Părinţi ai Schitului au profeţit 
despre neamul cel de pe urmă. „A întrebat unul: Ce lucrăm noi? Şi, 
răspunzînd, unul dintre dînşii, Marele Avvă Ishirion a zis: Noi am 
lucrat poruncile lui Dumnezeu. Şi iarăşi, întrebînd, a zis: Cei de după 
noi ce vor face oare? Şi a zis: Vor face numai pe jumătate din cit am 
lucrat noi. Dar cei de după dînşii ce vor face? Şi a zis: Neamul acela nu 
va putea face nimic, ci le va veni ispită, şi cei care se vor afla încercaţi 
în vremea aceea vor fi mai mari decît noi şi decît părinţii noştri se vor 
afla. Ce ispită înfricoşătoare va fi oare, să se arate lămuriţi cu toate că 
nu vor avea nici o lucrare şi vor fi mai mari decît pustnicii cei mai 
minunaţi?" 

Noi, ca urmaşi ai lui Adam cel căzut suntem puşi să alegem din nou, 
de data aceasta ca ultima şansă de mîntuire şi totodată ca ultima ispită: 
robie sau luptă? In vremea Antihristului locul idolilor va fî luat de 
stăpînire, care va cere supunere, îngăduinţă, toleranţă în schimbul unui 
trai tihnit şi fără griji, iar cei ce vor respecta legile societăţii civile, 



chiar dacă aparent nu vor aduce vreo atingere Ortodoxiei, vor fi 
consideraţi părtaşi acestei stăpîniri. Tuturor li se vor acorda drepturi 
egale, toate sectele şi "bisericuţele" în ecumenism vor avea deplina 
libertate, dar dreptul la slujire vor avea doar cultele ce vor respecta 
"noua ordine şi disciplină" a statului. Adevăraţii credincioşi din 
împărăţia Antihristului vor vieţui în singurătate, departe de lume. 
Martirii cei de pe urmă vor fi acuzaţi de răzvrătire împotriva umanităţii 
de către orînduirea "democratică" de atunci. 

Ispita neamului celui de pe urmă a şi sosit mai grozav acum, - scrie 
Sfîntul Ioan Iacob Hozevitul (1913 - 1960) - cu apropierea venirii lui 
Antihrist, încît ameninţă să-i piardă şi pe cei aleşi. Şi nu-i atît de 
primejdioasă ispita care vine de la vrăjmaşii lui Dumnezeu, de la atei, 
de la cei cu grija numai la cele pămînteşti sau de la cei destrăbălaţi care 
nu pot uşor să vatăme pe Creştini. Pericolul vine de la fraţii cei 
mincinoşi, care sînt duşmani ascunşi, cu atît mai primejdioşi, cu cît 
cred că sînt fraţi curaţi. Predică şi ei Ortodoxia, dar oarecum schimbată 
şi prefăcută după placul lumii acesteia şi a stăpînitorului acestei lumi. 
Predica lor e ca o hrană care a început să se strice şi, în loc să 
hrănească, otrăveşte pe cei care o mănîncă. Ei aduc tulburare în 
rîndurile Creştinilor. Aceştia sînt ispita cea mare a neamului celui de pe 
urmă. Despre ei a profeţit Domnul că vor fi în veacul cel de apoi: 
„Mulţi vor veni întru numele Meu şi pe mulţi vor înşela" (Matei 24:5). 
Vorbesc şi fraţii mincinoşi de sfînta şi prea-dulcea Ortodoxie, de 
dragoste, de curăţie, pentru fapta bună, de smerenie şi de virtute, şi 
ajută obştile creştineşti. Cît e de greu pentru ortodocşii cei curaţi şi 
simpli să înţeleagă pe cine au înaintea lor! Cît e de uşor să fie atraşi de 
ideile lor cele „filosofice" şi să îi creadă. Dacă răscoleşte cineva adînc 
în sufletele acestor oameni, va găsi nu dragostea cea fierbinte pentru 
Dumnezeu, ci închinarea unui idol care se numeşte „om". 

„Cursele, amăgirile şi viclenele meşteşugiri ale vrăjmaşului trebuie 
băgate de seamă cu luare aminte spre toate părţile", spune Preacuviosul 
Macarie cel Mare, „căci precum Duhul Sfânt prin Pavel tuturor toate s- 
a făcut, ca pe toţi să îi dobândească (I Corinteni 9,22), aşa şi duhul cel 
viclean se străduieşte prin răutate să fie tuturor toate, ca pe toţi să îi 



tragă la pierzare" 1 . Şi Apostolul Petru (II Petru 2,1-4) continuă profetic: 
"Dar au fost în popor şi prooroci mincinoşi, după cum şi între voi vor fi 
învăţători mincinoşi, care vor strecura eresuri pierzătoare şi, 
tăgăduind chiar pe Stăpânul Care i-a răscumpărat, îşi vor aduce lor 
grabnică pieire; 

Şi mulţi se vor lua după învăţăturile lor rătăcite şi, din pricina lor, 
calea adevărului va fi hulită; Şi din poftă de avere şi cu cuvinte 
amăgitoare, ei vă vor momi pe voi. Dar osânda lor, de mult pregătită, 
nu zăboveşte şi pierzarea lor nu dormitează. Căci dacă Dumnezeu n-a 
cruţat pe îngerii care au păcătuit, ci, legându-i cu legăturile 
întunericului în iad, i-a dat să fie păziţi spre judecată. " 

Toate cuvintele Sfinţilor Părinţi cuprinse aici vor scoate la iveală 
înşelarea folosită de draci prin folosirea de cele bune în rele pricini, 
răstălmăcirea poruncilor şi schimbarea timpurilor rânduite, punerea 
înţelegerii omeneşti mai presus de înţelepciunea dumnezeiască. Cu alte 
cuvinte, conştiinţa noastră va fi pervertită în momentul păcatului şi 
transformată în cunoaştere. 

De multe ori înşeală răutatea, prefâcîndu-se în chipul faptei bune. 
După cum a spus şi Sfîntul Dorotei: „Nici o răutate şi nici unul dintre 
eresuri, nici însuşi diavolul nu poate să înşele pe cineva, numai dacă se 
preface în chipul faptei bune. După cum şi Sfîntul Apostol zice că 
însuşi diavolul se închipuie un înger luminat. Neghină numeşte Sfîntul 
Vasile cel Mare pe ereticii care strică învăţăturile Domnului şi 
amestecîndu-se ei cu trupul cel sănătos al Bisericii ca, fiind neobservaţi, 
să facă vătămare". 2 

Purcedem aşadar la grăirea despre vremurile ce ne şad dinainte, 
rugându-i pe sfinţii înainte-văzători să ne împărtăşească şi nouă din ale 
lor descoperiri dumnezeieşti de care s-au învrednicit încă de aici, de pe 
pământ. 

Oare de ce li s-au dat sfinţilor a grăi despre aceste lucruri? Pentru a 
înfricoşa sau pentru a îndrepta? Pentru suflet amândouă sunt ziditoare, 
de vreme ce dragostea lui Dumnezeu cheamă la viaţa întru împărăţie 
deopotrivă pe cei ce se tem de iad ca şi pe cei ce iubesc raiul. Dar 



1 Cuvântul 7, cap. 7. 

2 Sfîntul Chirii Patriarhul Ierusalimului, Catehismul, pg. 121. 

lumea nu mai vrea să audă de moarte, de calamităţi şi războaie, lumea 
vrea să fie "bine", să fie "pace". Şi nu le vor avea fără întoarcerea lor 
la Hristos împăratul păcii şi Dătătorul a tot binele. Ceea ce lumea 
cheamă astăzi pace, iubire, libertate, sunt de fapt vorbele golite de Duh 
cu care a fost îndobitocită, palavre şi măşti ce spoiesc întunericul cel 
dinlăuntru şi dinafară omului apostat. Omenirea s-a săturat de jugul lui 
Hristos, şi a ales despoţi s-o muncească la ridicarea de palate şi să-i 
apere în lupte. "Vor numi răul bine şi binele rău, îşi vor alege 
învăţători după patimile lor'''. Lumii i s-a făcut lehamite de Cruce, şi 
vrea acum "reînnoirea vieţii". Şi Satan a dat din belşug fiecărui timp 
reînnoirea sa, "emancipând" trecutul "secol al luminilor", prin abolirea 
credinţei şi declararea morţii lui Dumnezeu. Iar pentru noul veac ne 
pregăteşte o nouă împărăţie. 

Atunci când Satan a căzut din ceruri, a jurat război lui Dumnezeu 
prin prigonirea făpturilor Sale. Vrăjmaşul a râvnit să-şi facă aici pe 
pământ o împărăţie de robi ce să-i aducă slavă, un regat ce să-1 arunce 
cu putere în iad. Şi pentru a împlini acestea, aşa lucrează de perfid 
şarpele, că aduce răul la închipuirea binelui şi păcatul la înfăţişarea 
virtuţii. Vrăjmaşul neputând crea, imită, face lucrurile să pară ceea ce 
nu sunt. La începuturi a voit a ridica din Babilon o biserică, dar mai pe 
urmă când vremurile trebuiau pregătite pentru venirea Fiului 
întunericului, diavolul se osteneşte a face din Biserică un babilon. 

"Mai înainte, ereticii îşi mărturiseau rătăcirea lor pe faţă" - spune 
Sfîntul Chirii al Ierusalimului (313-386) - "acum însă este plină 
Biserica de eretici ascunşi. Oamenii s-au lepădat de adevăr, şi 
neadevărul le încîntă urechile. Se grăieşte ceva care desfată urechile? 
Toţi oamenii ascultă cu plăcere. Se grăieşte ceva folositor sufletului? 
Toţi se îndepărtează. Cei mai mulţi oameni s-au lepădat de învăţăturile 
cele drepte, este ales răul mai mult decît binele." Aceasta este deci 
lepădarea de credinţă după evanghelicele cuvinte: Oricine va mărturisi 
pentru Mine înaintea oamenilor, mărturisi-voi şi Eu pentru el înaintea 
Tatălui Meu, Care este în ceruri. Iar de cel ce se va lepăda de Mine 
înaintea oamenilor şi Eu Mă voi lepăda de el înaintea Tatălui Meu, 
Care este în ceruri. Nu socotiţi că am venit să aduc pace pe pământ; n- 
am venit să aduc pace, ci sabie. Căci am venit să despart pe fiu de tatăl 

său, pe fiică de mama sa, pe noră de soacra sa. Şi duşmanii omului 
(vor fi) casnicii lui. Cel ce iubeşte pe tată ori pe mamă mai mult decât 
pe Mine nu este vrednic de Mine; cel ce iubeşte pe fiu ori pe fiică mai 
mult decât pe Mine nu este vrednic de Mine. Şi cel ce nu-şi ia crucea şi 
nu-Mi urmează Mie nu este vrednic de Mine. Cine ţine la sufletul lui îl 
va pierde, iar cine-şi pierde sufletul lui pentru Mine îl va găsi. Cine vă 
primeşte pe voi pe Mine Mă primeşte, şi cine Mă primeşte pe Mine 
primeşte pe Cel ce M-a trimis pe Mine. Cine primeşte prooroc în nume 
de prooroc plată de prooroc va lua, şi cine primeşte pe un drept în 
nume de drept răsplata dreptului va lua. Şi cel ce va da de băut unuia 
dintre aceştia mici numai un pahar cu apă rece, în nume de ucenic, 
adevărat grăiesc vouă: nu va pierde plata sa. (Matei 10,32-42) 

Sfîntul Ioan Maximo viei (1896-1966) vorbind despre veacul nostru 
spune: "El [Antihristul] va crea condiţii de viaţă Bisericii, îi va 
îngădui să slujească, va promite că va construi biserici splendide, cu 
condiţia recunoaşterii lui ca fiinţă supremă şi ca lumea să i se închine. 
Va avea o ură personală faţă de Hristos. Va trăi din această ură şi se va 
bucura de lepădarea oamenilor de Hristos şi de Biserică. Va fi o 
apostazie generală şi, pe deasupra, mulţi episcopi vor trăda credinţa, iar 
ca justificare vor arăta spre starea strălucită a Bisericii. 

Căutarea compromisului va fi atitudinea caracteristică a oamenilor. 
Fermitatea mărturisirii va dispărea. Oamenii vor căuta cu asiduitate sa- 
şi motiveze căderea, iar răul, ca o moleşeală malignă, va susţine această 
stare generală. Oamenii vor avea obişnuinţa lepădării de dreptate, a 
dulceţii compromisului şi a păcatului. Antihrist va îngădui oamenilor 
totul, numai ca ei „căzînd în faţa lui, să i se închine". 

Adevărul din Cartea Apocalipsei este că venirea Domnului Iisus 
Hristos la sfârşitul lumii va bucura turma cea mică şi va înfricoşa pe 
necredincioşi. Această venire a fost vestită prin gurile prooroceşti, dar 
tot de atâtea ori ignorată de cei a căror viaţă era departe de vieţuirea 
întru Hristos, de cei care speră să mai aibă timp pentru a se desfăta de 
bogăţiile acestei lumi, agonisite cu preţ de suflet. Cum altfel ar putea 
creştinii ortodocşi care alcătuiesc Trupul Bisericii, să nu dorească 
revederea cea în chip desăvârşit a Aceluia cu care s-au cuminecat în tot 



răstimpul vieţii? Cum ar putea sufletele ocărâte şi prigonite de lumea 
aceasta, să nu-şi dorească cununia cu Mirele cel Ceresc? 

Fără-ndoială, pentru ca cele de mai sus să se împlinească, trebuie ca 
social, politic, economic lumea să fie adusă în stadiul "zero", adică 
infrastructura mondială fie de aşa natură încât totul să poată fi condus 
de pe un singur tron. Aceasta înseamnă desfiinţarea graniţelor, 
adormirea conştiinţei de neam şi ţară, amestecarea tradiţiilor, 
uniformizarea financiară, şi unirea religioasă. O unitate în diversitate, 
un sistem de integrare a tuturor în toate despre care Cartea Apocalipsei 
spune: "Şi-i sileşte pe toţi, pe cei mici şi pe cei mari, şi pe cei bogaţi şi 
pe cei săraci, şi pe cei slobozi şi pe cei robi, ca să-şi pună semn pe 
mâna lor cea dreaptă sau pe frunte, încât nimeni să nu poată 
cumpăra sau vinde decât numai cel ce are semnul, adică numele 
fiarei, sau numărul numelui fiarei. Aici este înţelepciunea. Cine are 
pricepere să socotească numărul fiarei; căci este număr de om. Şi 
numărul ei este şase sute şaizeci şi şase. " Când va fi un singur stat, o 
singură monedă şi o singură credinţă, atunci va veni Antihristul. 

DESPRE VEDENII DUHURI {I MINUNI 



Sfîntul Ignatie Briancianinov 



Căderea este ascunsă în toate chipurile biruinţei; dorinţa de a plăcea 
oamenilor, făţărnicia, slava deşartă sunt ascunse sub toate chipurile 
virtuţii. Amăgirea, întunecata înşelare, poartă chip duhovnicesc, ceresc. 
Dragostea sufletească, adesea pătimaşă, se ascunde sub chipul iubirii 
sfinte; desfătarea mincinoasă, închipuită, se dă drept desfătare 
duhovnicească. Stăpânitorul lumii acesteia se străduieşte prin toate 
mijloacele să-1 ţină pe om închis în firea căzută: şi aceasta este de ajuns, 
fără să fie nevoie de păcate grosolane, pentru a-1 face pe om străin de 
Dumnezeu. Păcatele grosolane sunt înlocuite cu deplină izbândă, 
precum pe bună dreptate socoteşte vânătorul, de trufaşa părere de sine a 
creştinului care se mulţumeşte cu virtuţile firii căzute şi se dă pe mâna 
amăgirii de sine, înstrăinându-se prin aceasta de Hristos. 

Ce este cugetarea trupească? Este un fel de a gândi cu privire la 
Dumnezeu şi la tot ce este duhovnicesc luat de om din starea lui de 
cădere, iar nu din Cuvântul lui Dumnezeu. însuşirea vrăjmăşiei faţă de 
Dumnezeu şi a împotrivirii faţă de Dumnezeu, însuşire de care este 
molipsită şi prea plină cugetarea trupească, se vădeşte cu deosebită 
limpezime din cererea către Dumnezeu-Omul de a face minuni după 
socotinţa înţelegerii (raţiunii) cu nume mincinos, cerere însoţită de 

neluare-aminte la minunile, de lepădare şi osândire a minunilor pe care 
le-a săvârşit Dumnezeu-Omul potrivit bunătăţii Sale cele negrăite. El 
le-a săvârşit fiind puterea lui Dumnezeu şi înţelepciunea lui Dumnezeu 
(I Corinteni I, 24). 

înfricoşătoare nenorocire este lipsa din om a adevăratei cunoaşteri 
de Dumnezeu: ea primeşte lucrurile diavolului drept lucruri ale lui 
Dumnezeu. înaintea celei de-a doua veniri a lui Hristos, când 
creştinismul, cunoaşterea duhovnicească şi dreapta socotinţă se vor 
împuţina cum nu se poate mai mult între oameni, se vor scula hristoşi 
mincinoşi şi proroci mincinoşi şi vor da semne mari şi minuni, ca să 
amăgească, de va fi cu putinţă, şi pe cei aleşi (Matei XXIV, 24). Mai 
ales Antihrist însuşi va izvorî minuni cu îmbelşugare, uimind şi 
satisfăcând prin ele cugetarea trupească şi neştiinţa: el le va da semnul 
din cer pe care acestea îl aşteaptă şi de care însetează. Venirea lui, 
grăieşte Sfântul Apostol Pavel, se va săvârşi prin lucrarea satanei, 
însoţită de tot felul de puteri şi de semne şi de minuni ale minciunii şi 
întru toată amăgirea nedreptăţii întru cei pieritori: pentru că dragostea 
adevărului n-au primit, ca să se mântuiască (II Tesaloniceni II, 6, 10). 
Neştiinţa şi cugetarea trupească, văzând acele minuni, nu vor sta câtuşi 
de puţin să chibzuiască: le vor primi fără întârziere, potrivit înrudirii 
duhului propriu cu duhul acelor minuni, potrivit orbirii lor, vor socoti şi 
mărturisi lucrarea satanei drept lucrare cât se poate de mare a puterii lui 
Dumnezeu. Antihrist va fi primit foarte grabnic, fără chibzuinţă 3 . 
Oamenii nu vor pricepe că minunile lui nu au nici un scop bun, raţional, 
nici un înţeles bine hotărnicit, că ele sunt străine de adevăr, sunt 
preapline de minciună, că sunt o comedie monstruoasă, atotrăutăcioasă, 
fără noimă, care se străduieşte să uluiască, să-i aducă pe oameni într-o 
stare de nedumerire şi uitare de sine, să-i amăgească, să-i înşele, să-i 
atragă fermecându-i prin efecte fastuoase, deşarte, prosteşti. 

Nu e ciudat faptul că minunile lui Antihrist vor fi primite fără 
împotrivire şi cu entuziasm de către cei apostaziaţi de la creştinism, de 
către vrăjmaşii adevărului, vrăjmaşii lui Dumnezeu: aceştia s-au 
pregătit pe sine pentru primirea pe faţă, cu lucrul, a trimisului şi uneltei 



3 Preacuviosul Efrem Şirul, Cuvânt despre Antihrist. 

satanei, a învăţăturii lui, a tuturor lucrărilor lui, după ce au intrat 
dinainte în împărtăşire după duh cu satana. Este vrednic de adâncă 
luare-aminte şi tânguire faptul că minunile şi lucrările lui Antihrist vor 
pune în încurcătură pe înşişi aleşii lui Dumnezeu. Pricina puternicei 
înrâuriri a lui Antihrist asupra oamenilor va sta în viclenia şi făţărnicia 
lui satanică, prin care va ascunde cu iscusinţă cea mai cumplită răutate, 
în neînfrânata şi neruşinata lui obrăznicie, în prea îmbelşugata 
împreună- lucrare cu el a duhurilor căzute; în fine, în putinţa de a face 
minuni, deşi mincinoase, însă uluitoare. închipuirea omenească este 
neputincioasă a-i zugrăvi un răufăcător cum va fi Antihrist; nu este 
propriu inimii omeneşti, fie ea şi stricată (pervertită), să creadă că răul 
poate atinge acea treaptă pe care o va atinge în Antihrist. El va trâmbiţa 
despre sine precum au trâmbiţat înainte-mergătorii şi icoanele sale, se 
va numi pe sine propovăduitor şi restaurator al adevăratei cunoaşteri de 
Dumnezeu: cei care nu înţeleg creştinismul vor vedea în el 
reprezentantul şi apărătorul religiei, se vor uni cu el. El va trâmbiţa 
despre sine că este şi se va numi pe sine Mesia cel făgăduit: ieşind întru 
întâmpinarea lui, fiii cugetării trupeşti vor striga osanale; văzându-i 
slava, puterea, capacităţile geniale, dezvoltarea cât se poate de 
cuprinzătoare după stihiile lumii, îl vor proclama dumnezeu, se vor face 
ajutoare ale lui 4 . Antihrist se va arăta blând, milostiv, plin de dragoste, 
împlinitor a toată virtutea: îl vor socoti astfel şi i se vor închina pe 
temeiul preaînaltei sale virtuţi cei ce socot că dreptatea omului este 
dreptatea căzută şi nu s-au lepădat de aceasta pentru Evanghelie 5 . 
Antihrist va îmbia omenirea cu realizarea celei mai înalte bunăstări şi 
prosperităţi pământeşti, va îmbia cu cinstire, bogăţie, măreţie, înlesniri 
(comodităţi) şi plăceri trupeşti: căutătorii de cele pământeşti îl vor primi 
pe Antihrist, îl vor numi stăpân al lor 6 . Antihrist va înfăţişa omenirii, 
asemenea meşteşugitelor reprezentaţii de teatru, o privelişte de minuni 
cu neputinţă de explicat de către ştiinţa vremii; el va înfricoşa prin 
caracterul înspăimântător şi neobişnuit al minunilor sale, va satisface 
prin ele curiozitatea nechibzuită şi neştiinţa grosolană, va satisface 



4 Idem. 

5 Preacuviosul Macarie cel Mare, Omilia XXXI, cap. 4 

6 Tâlcuirea Sfântului Teofilact al Orhidei la Evanghelia după Ioan - V, 43 

slava deşartă, va satisface superstiţia, va descumpăni ştiinţa omenească: 
toţi oamenii ce se călăuzesc după lumina firii lor căzute, ce s-au 
înstrăinat de călăuzirea după lumina lui Dumnezeu, vor fi atraşi sub 
stăpânirea amăgitorului (Apocalipsa XIII, 8). Semnele lui Antihrist se 
vor arăta cu precădere în văzduh 7 : acolo domneşte cu precădere satana 
(Efeseni II, 2; VI, 12). Semnele vor lucra mai ales asupra văzului, 
vrăjindu-1 şi înşelându-1 8 . Sfântul Ioan Cuvântătorul de Dumnezeu, 
văzând duhovniceşte, întru descoperire, întâmplările care trebuie să 
premeargă sfârşitului lumii, spune că Antihrist va săvârşi lucruri mari, 
ca şi foc să facă se pogoare din cer pe pământ înaintea oamenilor 
(Apocalipsa XIII, 13). Acest semn este arătat de Scriptură ca cel mai 
înalt dintre semnele lui Antihrist, şi locul acestui semn va fi văzduhul: 
el va alcătui o privelişte minunată şi înfricoşătoare. Semnele lui 
Antihrist vor completa lucrările purtării lui viclean meşteşugite: ele vor 
vâna spre urmarea lui pe cei mai mulţi dintre oameni. Potrivnicii lui 
Antihrist vor fi socotiţi făcători de tulburare, vrăjmaşi ai binelui obştesc 
şi ai rânduielii sociale, vor fi supuşi prigoanei pe faţă şi într-ascuns, vor 
fi supuşi la cazne şi pedepse. Duhurile viclene, răspândite prin lume, 
vor stârni în oameni o părere de obşte cât se poate de înaltă despre 
Antihrist, un entuziasm general, o atracţie de nebiruit către el 9 . în multe 
trăsături a zugrăvit scriptura greutatea celei din urmă prigoane asupra 
creştinismului şi încrâncenarea prigonitorului. Drept trăsătură 
hotărâtoare şi definitorie slujeşte numele care este dat de către Scriptură 
acestui om cumplit: el este numit fiară (Apocalipsa XIII, 1), aşa cum 
îngerul căzut este numit şarpe (Facere III, 1; Apocalipsa XII, 3). Amân- 
două numirile zugrăvesc fără greş caracterul ambilor vrăjmaşi ai lui 
Dumnezeu. Unul lucrează în chip mai ascuns, celălalt mai pe faţă; şi 
fiara aceasta are asemănare cu toate fiarele (Apocalipsa XIII, 2 - şi 
fiara pe care am văzut-o era asemenea pardosului, şi picioarele ei ca şi 



7 Preacuviosul Efrem Şirul, Cuvânt despre Antihrist. 

8 „A căuta spre cer (nevoitorul rugăciunii) foarte rar se cuvine, de frica duhurilor 
viclene, care sunt în văzduh, drept care se şi numesc duhuri ale văzduhului, care 
pricinuiesc multe şi felurite înşelări în văzduh". Simeon Noul Teolog. Dobrotoliubie, 
tom 1. Despre cel de-al treilea fel al luării-aminte. 
9 Preacuviosul Efrem Şirul, Cuvânt despre Antihrist. 

ale ursului, şi gura ei ca gura leului). Pentru sfinţii lui Dumnezeu va 
veni o încercare cumplită: viclenia, făţărnicia, minunile prigonitorului 
se vor sili să-i amăgească şi să-i înşele; prigoanele şi strâmtorările 
rafinate, calculate şi disimulate cu o vicleană inventivitate, puterea 
nelimitată a prigonitorului îi vor pune într-o situaţie cât se poate de 
grea; micul lor număr va părea nimicnic în faţa întregii omeniri, şi pe 
seama părerii lor se va pune o deosebită neputinţă; dispreţul obştesc, 
ura obştească, clevetirea, prigoana, moartea silnică vor deveni soarta 
lor. Numai printr-o osebită împreună- lucrare a harului Dumnezeiesc, 
sub călăuzirea lui, aleşii lui Dumnezeu se vor putea împotrivi 
vrăjmaşului lui Dumnezeu, vor putea mărturisi înaintea lui şi a tuturor 
oamenilor pe Domnul Iisus. 

Minunile lui Hristos au fost palpabile; ele au fost învederate şi 
pentru cei mai simpli oameni; nimic în ele nu era enigmatic; oricine 
putea să le cerceteze lesne; pentru îndoiala şi nedumerirea: „Minune a 
fost asta, sau doar părere de minune ?" nu era loc. Morţii înviau, bolile 
cu neputinţă de vindecat prin mijloace omeneşti se tămăduiau, leproşii 
se curăţeau, cei orbi din naştere dobândeau vedere, muţii începeau să 
vorbească; hrana se înmulţea într-o clipită pentru cei ce aveau trebuinţă 
de ea; valurile mării şi vânturile se linişteau în faţa unui cuvânt de 
poruncă, şi erau izbăviţi de moarte cei pe care furtuna îi ameninţa cu 
moartea; mrejele pescarilor celor ce se osteniseră în zadar vreme 
îndelungată cu prinsul peştilor se umpleau dintr-o dată de peşti, care 
ascultau de glasul cel întru tăcere al Domnului lor. Minunile 
Dumnezeu-Omului aveau o mulţime de martori, dintre care cea mai 
mare parte fie că Ii erau vrăjmaşi, fie nu II băgau în seamă, fie căutau 
de la El doar ajutor trupesc. Minunile erau de netăgăduit. Nici cei mai 
înrăiţi vrăjmaşi ai Domnului nu le tăgăduiau, ci doar se străduiau să le 
nimicească prin răstălmăcirile lor cele hulitoare şi prin toate celelalte 
mijloace insuflate de viclenia şi răutatea lor (Matei XII, 24; Ioan IX, 
24). In minunile Domnului nu era nici un pic de deşertăciune, nici un 
pic de teatralitate; nici o minune nu a fost făcută de ochii lumii; toate 
minunile erau acoperite cu acoperământul smereniei Dumnezeieşti. Ele 
alcătuiesc un şir de binefaceri faţă de omenirea suferindă. Totodată, ele 
au vădit în chip cu totul îndestulător stăpânirea Făcătorului asupra fâp- 

turii materiale şi asupra duhurilor zidite, au arătat şi dovedit vrednicia 
lui Dumnezeu, Care a luat asupra Sa omenitatea, Care S-a arătat om 
între oameni. 

Semnele de la Dumnezeu au fost date spre a împreună lucra cu 
cuvântul lui Dumnezeu. Semnele mărturiseau despre puterea şi 
însemnătatea cuvântului (Luca IV, 36). Lucrătorul esenţial era 
cuvântul. Nu e nevoie de semne acolo unde e primit cuvântul, fiindcă 
acolo este înţeleasă valoarea cuvântului. Semnele sunt un pogorământ 
faţă de neputinţa omenească. 

Dumnezeu-Omul i-a fericit pe cei ce nu au văzut semne şi au crezut 
(Ioan XX, 29). El şi-a arătat compătimirea faţă de cei care, 
nemulţumindu-se cu cuvântul, aveau nevoie de minuni. De nu veţi 
vedea semne şi minuni, nu veţi crede (Ioan IV, 48), i-a spus el 
fruntaşului din Capernaum. întocmai! Vrednici de compătimire sunt cei 
ce părăsesc cuvântul, căutând încredinţare de la minuni. Această 
căutare a lor dă în vileag o deosebită precumpănire a cugetării trupeşti, 
o neştiinţă grosolană, o vieţuire adusă jertfă stricăciunii şi păcatului, 
lipsa îndeletnicirii cu deprinderea legii lui Dumnezeu şi cu virtuţile cele 
iubite de Dumnezeu, lipsa din suflet a capacităţii de împreună-simţire 
cu Sfântul Duh, de simţire a prezenţei şi a lucrării Lui în cuvânt. 
Semnele erau îndeobşte menite convingerii şi aducerii la credinţă a 
oamenilor robişi simţurilor, prinşi de grijile lumii. Cei cufundaţi în 
grijile lumeşti, ţintuiţi pururea cu sufletul de pământ şi de lucrurile 
acestuia, au o capacitate mică de a preţui valoarea cuvântului. 

Antihrist va veni la vremea sa, la vremea rânduită lui. înaintea 
venirii lui va merge lepădarea majorităţii oamenilor de credinţa 
creştină. Prin lepădarea de Hristos, omenirea se va pregăti pentru 
primirea lui Antihrist, îl va primi în duhul său. în însăşi întocmirea 
duhului omenesc va apărea cererea, chemarea lui Antihrist, împreună- 
simţirea cu el, aşa cum în starea de boală grea apare setea de o băutură 
ucigătoare. Poftirea va fi rostită! Va răsuna glasul chemător în 
societatea omenească, care va arăta stăruitor că are trebuinţă de un 
geniu al geniilor, care să ridice dezvoltarea şi propăşirea materială pe 
cea mai înaltă treaptă, care să încetăţenească pe pământ o asemenea 
bunăstare încât raiul şi cerul să devină de prisos pentru om. Antihrist va 

fi urmarea logică, îndreptăţită şi firească a orientării morale şi 
duhovniceşti a oamenilor. 

Aplecarea spre trufie rămâne, precum bagă de seamă Preacuviosul 
Macarie cel Mare, chiar şi în sufletele cele mai curăţite 10 . Tocmai 
această aplecare slujeşte drept temei al pervertirii şi abaterii de la calea 
dreaptă. Din pricina ei, darul tămăduirii şi celelalte daruri văzute sunt 
foarte primejdioase pentru cei cărora le-au fost date, fiindcă se bucură 
de o mare preţuire din partea oamenilor trupeşti şi robiţi simţurilor, sunt 
proslăvite de către ei. Darurile nevăzute, harice, neasemuit mai înalte 
decât cele văzute, cum ar fi darul călăuzirii sufletelor la mântuire şi al 
tămăduirii lor de patimi, nu sunt înţelese şi băgate în seamă de către 
lume: aceasta nu numai că nu îi proslăveşte pe slujitorii lui Dumnezeu 
care au darurile acestea, ci îi şi prigoneşte, fiindcă ei lucrează împotriva 
principiilor lumii, fiindcă ei pun în primejdie domnia stăpânitorului 
acestei lumi 11 . Milostivul Dumnezeu dă oamenilor ceea ce le este cu 
adevărat de trebuinţă şi de folos, chiar dacă ei nu înţeleg lucrul acesta şi 
nu pun preţ pe el nu le dă ceea ce este oricum de puţin folos, iar adesea 
poate fi foarte vătămător, deşi cugetarea trupească şi neştiinţa însetează 
fără saţ de el şi îl caută. „Mulţi", spune Sfântul Isaac Şirul, „au săvârşit 
semne, au înviat morţi, s-au ostenit pentru întoarcerea celor rătăciţi au 
făcut minuni mari, au adus pe alţii la cunoştinţa de Dumnezeu, iar după 
aceea chiar ei, care dăduseră viaţă altora, au căzut în patimi spurcate şi 
urâcioase, s-au omorât pe sine" 12 . Preacuviosul Macarie cel Mare 
istoriseşte că un oarecare nevoitor care vieţuia împreună cu el primise 
darul vindecărilor cu o asemenea îmbelşugare încât tămăduia bolnavii 
prin singură punerea mâinilor însă, fiind proslăvit de oameni, s-a trufit 
şi a căzut în adâncul păcatului 13 . 

Cugetarea trupească socoate bolile ca fiind nenorociri, iar 
vindecarea de ele îndeosebi cea minunată ca fiind cea mai mare fericire, 
puţin păsându-i dacă vindecarea este însoţită de folos sufletesc sau 
vătămare sufletească. înţelegerea duhovnicească vede atât în bolile 



10 Omilia a VH-a, cap. 4. 

11 Sfântul Tihon de Zadonsk, Scrisoarea 103, punctul 4. 

12 Cuvântul 56. 

13 Omilia a XXVII-a, cap. 16. 

trimise de Pronia lui Dumnezeu cât şi în vindecările dăruite de harul 
Dumnezeiesc mila lui Dumnezeu faţă de om. Luminată cu lumina 
cuvântului Dumnezeiesc, înţelegerea duhovnicească ne învaţă să ne 
purtăm în amândouă împrejurările în chip plăcut lui Dumnezeu şi 
mântuitor pentru suflet. Ea ne învaţă că e îngăduit să cerem de la 
Dumnezeu vindecarea unei boli dacă avem hotărârea nestrămutată de a 
întrebuinţa sănătatea şi puterile redobândite în slujba lui Dumnezeu, 
nicidecum în slujba deşertăciunii şi păcatului. Alminteri, tămăduirea 
minunată va sluji doar spre mai mare osândă, va atrage mai mare 
pedeapsă vremelnică şi veşnică. Despre lucrul acesta a dat mărturie 
Domnul. După ce 1-a tămăduit pe slăbănog, El i-a zis: Iată, te-ai făcut 
sănătos. De acum nu mai păcătui, ca să nu-ţi fie ţie ceva mai rău (Ioan 
V, 14). Neputincios e omul, lesne plecat spre păcat. Dacă unii sfinţi, 
care aveau darul haric al vindecărilor, care erau bogaţi în dreapta 
socotinţă duhovnicească, s-au supus căderii în păcat şi au căzut, asta 
înseamnă că oamenii trupeşti, care nu au o idee limpede cu privire la 
lucrurile duhovniceşti, cu atât mai lesne pot întrebuinţa în chip rău 
darul lui Dumnezeu. Şi mulţi l-au întrebuinţat în chip rău! După ce au 
primit în chip minunat vindecare de boală, ei nu au luat aminte la 
binefacerea Dumnezeiască şi la îndatorirea lor de a fi recunoscători 
pentru binefacere, au început să ducă viaţă păcătoasă, au întors darul lui 
Dumnezeu spre vătămarea lor, s-au înstrăinat de Dumnezeu, au pierdut 
mântuirea. Din această pricină, vindecări minunate ale bolilor trupeşti 
au loc rareori, deşi cugetarea trupească le cinsteşte foarte mult şi le 
doreşte foarte mult. Cereţi şi nu primiţi, spune Apostolul, fiindcă rău 
cereţi, ca întru patimile voastre să cheltuiţi (Iacov IV, 3). 

înţelegerea duhovnicească ne învaţă că bolile şi celelalte necazuri 
pe care Dumnezeu le trimite oamenilor sunt trimise dintr-o deosebită 
milostivire Dumnezeiască: precum doctoriile amare bolnavilor, şi ele 
dau mântuirii noastre, veşnicei noastre fericiri, un ajutor cu mult mai de 
nădejde ca vindecările minunate. Adeseori, foarte adeseori, boala este o 
binefacere mai mare decât tămăduirea, dacă aceasta ar veni; boala este 
o binefacere atât de vitală încât îndepărtarea ei prin vindecare ar 
însemna îndepărtarea unui bine duhovnicesc cât se poate de mare, care 
nu suferă asemuire cu binele vremelnic adus de vindecarea bolii 

trupeşti. Săracul, bolnavul Lazăr, cel pomenit în Evanghelie, nu a fost 
vindecat de boala sa cea grea, nu a fost izbăvit de sărăcie, s-a săvârşit în 
acea stare în care s-a chinuit vreme îndelungată, însă pentru răbdarea sa 
a fost suit de îngeri în sânul lui Avraam (Luca XVI, 22). Sfânta 
Scriptură mărturiseşte pe toată întinderea sa că Dumnezeu trimite 
feluritele necazuri, printre care şi bolile trupeşti, acelor oameni pe care 
îi iubeşte (Evrei XII, 6 şi în continuare). Sfânta Scriptură spune cu tărie 
că toţi sfinţii lui Dumnezeu, până la unul, şi-au săvârşit călătoria 
pământească pe calea cea îngustă şi spinoasă, plină cu necazuri şi 
lipsuri de tot felul (Evrei XII, 3). întemeindu-se pe o astfel de concepţie 
despre necazuri, adevăraţii slujitori ai lui Dumnezeu s-au purtat în ce 
priveşte necazurile care se abăteau asupra lor cu cea mai mare 
înţelepciune şi lepădare de sine. Ei întâmpinau necazul, oricare ar fi 
fost el, ca pe un lucru de care erau vrednici 14 , crezând din tot sufletul că 
necazul nu ar fi venit de nu l-ar fi îngăduit Dreptul Judecător şi 
Atotbunul Dumnezeu potrivit trebuinţelor celui cu pricina. La venirea 
necazului, primul lucru era conştiinţa că sunt vrednici de el. Ei căutau şi 
aflau totdeauna în sine pricina necazului. După aceea, dacă vedeau că 
necazul îi împiedică să placă lui Dumnezeu, se întorceau către 
Dumnezeu cu rugăciune pentru izbăvirea de necazuri, lăsând împlinirea 
sau neîmplinirea cererii la voia lui Dumnezeu, nesocotind nicidecum 
drept corectă concepţia lor despre necaz. Aceasta nici nu putea fi 
corectă: judecata unui om care este mărginit, fie el şi sfânt nu cuprinde 
şi nu vede toate pricinile necazului aşa cum le cuprinde şi le vede 
atoatevăzătorul ochi al lui Dumnezeu, Care îngăduie să vină necazuri 
asupra robilor Săi, asupra celor iubiţi ai Săi. Sfântul Apostol Pavel de 
trei ori s-a întors către Dumnezeu cu rugăciune ca îngerul satanei, care 
îl împiedica pe Apostol în răspândirea creştinismului, să fie înlăturat. 
Pavel nu a fost ascultat: judecata lui Dumnezeu în această privinţă era 
alta decât cea a de Dumnezeu insuflatului Apostol (II Corinteni XII, 7- 
10). 

Atunci când trupul este sănătos, el e mai înclinat spre stârnirea 
unor fapte vrăjmaşe lui Dumnezeu. Necazurile ne slujesc drept ajutor 



14 Preacuviosul Marcu Ascetul, 226 de capete despre cei ce socot a se îndreptăţi din 
fapte, cap. 6. 

spre păzirea poruncilor lui Dumnezeu 15 . Sfinţii Părinţi, atunci când îi 
atingeau boli şi alte necazuri, în primul rând se străduiau să arate 
răbdare, atât cât depindea de ei: ei foloseau mustrarea de sine şi 
osândirea de sine, silind prin ele inima să rabde 16 : ei îşi aduceau aminte 
de moarte, de judecata lui Dumnezeu, de muncile cele veşnice, de a 
căror amintire slăbeşte însemnătatea şi simţirea necazurilor pământeşti 
(Matei X, 28-31); ei îşi înălţau gândul la Pronia lui Dumnezeu, îşi 
aminteau făgăduinţa Fiului lui Dumnezeu de a rămâne totdeauna 
împreună cu următorii Săi şi de a-i păzi, prin aceasta îşi chemau inima 
la seninătate şi bărbăţie (Matei XXVIII, 20); ei se sileau să dea slavă lui 
Dumnezeu şi să Ii mulţumească pentru necaz, se sileau să îşi 
conştientizeze păcătoşenia, care cere pedeapsă pedagogică şi învăţare 
de minte din pricina dreptei judecăţi a lui Dumnezeu, din pricina chiar a 
bunătăţii lui Dumnezeu. Pe lângă propria osteneală după putinţă de a 
dobândi răbdare, ei înmulţeau rugăciunile osârdnice către Dumnezeu 
pentru dăruirea darului duhovnicesc răbdarea harică, care este 
nedespărţită de un alt dar duhovnicesc smerenia harică, care împreună 
cu cel dinainte slujeşte drept chezăşie nemincinoasă a mântuirii şi 
fericirii veşnice. 

Cei ce tăgăduiesc existenţa duhurilor tăgăduiesc totodată, negreşit, 
şi creştinismul. Pentru aceasta s-a arătat Fiul lui Dumnezeu, spune 
Sfânta Scriptură, ca să strice lucrurile diavolului, ca prin moarte să 
surpe pe cel ce are stăpânirea morţii, adică pe diavolul (I Ioan III, 8; 
Evrei II, 14). Dacă nu există duhuri căzute, înomenirea lui Dumnezeu 
nu are nici pricină, nici scop. 

Existenţa duhurilor rămâne un lucru obscur pentru cei care nu au 
studiat creştinismul ori l-au studiat superficial, după literă, în vreme ce 
Domnul Iisus Hristos a poruncit şi rânduit să fie învăţat creştinismul 
dimpreună cu propovăduirea lui şi prin păzirea poruncilor evanghelice 
(Matei XXVIII, 19-20). Domnul a poruncit să fie învăţat creştinismul 
atât teoretic cât şi practic, a unit aceste două feluri de învăţare cu o 
legătură de nerupt, a poruncit ca să urmeze neapărat cunoaşterii 
teoretice şi cunoaşterea practică. Fără cea de-a doua, prima nu are nici 



15 Preacuviosul Isaia Pustnicul, Cuvântul 27. 

16 Preacuviosul Avvă Dorotei, învăţătura a 7-a. 

un preţ în ochii lui Dumnezeu! Fără cea de-a doua, prima nu ne poate 
aduce nici un folos! (Matei VII, 21-23) Cea de-a doua slujeşte drept 
dovadă a nefăţărniciei celei dintâi şi e încununată de adumbrirea harului 
Dumnezeiesc (IoanXIV, 21-24). 

Tainele ce se descoperă creştinilor necărturari rămân foarte ades 
ascunse bărbaţilor învăţaţi care se mulţumesc numai cu învăţarea 
academică a Teologiei, ca şi cum aceasta ar fi una dintre ştiinţele 
omeneşti 17 . Şi tocmai acest caracter a fost dat Teologiei în tot Apusul 
eterodox, atât papist cât şi protestant. Din pricina neîndestulătoarei 
cunoaşteri din cercare, în vremea noastră foarte anevoie ajungi să auzi 
învăţătură corectă şi temeinică despre vederea duhurilor, învăţătură atât 
de trebuincioasă fiecărui monah care doreşte a se îndeletnici cu 
ne voinţa sufletească în tărâmul duhurilor, al duhurilor din care facem 
parte prin sufletul nostru şi cu care va trebui să împărţim veşnica 
fericire sau muncile cele veşnice (Matei XXII, 30; XXV, 41). 

Duhurile răutăţii poartă război împotriva omului cu o asemenea 
viclenie, că gândurile şi închipuirile aduse de ele sufletului se 
înfăţişează ca şi cum ar fi născute din el însuşi, nu de la duhul rău cel 
străin lui, care lucrează căutând totodată să se ascundă 18 . Pentru a ne 
lupta cu vrăjmaşul, trebuie neapărat să îl vedem. Fără vederea 
duhurilor, lupta cu ele nu îşi are loc: ea poate fi numai atragere a 
noastră de către ele şi supunere de robi faţă de ele. După ce am chemat 
în ajutorul sărăciei mele de minte harul lui Dumnezeu, voi începe prin a 
vorbi despre vederea trupească a duhurilor, despre faptul că ea nu este 
neapărat trebuincioasă şi despre primejdiile ei, pentru a continua cu 
vederea duhovnicească a duhurilor, cu necesitatea şi folosul ei. 



17 „Cei ce s-au lepădat de lume, chiar dacă nu ştiu alfabetul, se fac preaînţelepţi, fiind 
luminaţi cu lumina lui Dumnezeu mai vârtos decât cei care ştiu Scriptura toată, dar 
caută a se proslăvi în această lume: fiindcă Sfânta Scriptură ni s-a dat de la Dumnezeu 
pentru mântuirea noastră şi pentru proslăvirea numelui lui Dumnezeu; drept aceea, 
trebuie s-o citim şi să cugetăm întru ea şi să luăm aminte la ea. Iar de citim şi sârguim 
s-o ştim pentru a noastră proslăvire, ea nu numai că nu ne va fi spre folos, ci ne va fi 
chiar spre vătămare". Sfântul Tihon de Zadonsk, tom 15, scrisoarea 32. 
18 Preacuviosul Macarie cel Mare, Cuvântul 7, cap. 31. 

ORTODOXA SI RELIGIA VIITORULU 



Cuviosul Serafim Rose 



,Jntreaga raţiune a Bisericii este aceea de a-L purta 

pe Hristos în inimă. Poate că aceştia sînt ultimii cîţiva 

ani în care mai putem continua să răspîndim 

liber cuvîntul " 



„într-un asemenea veac - scrie Arhiepiscopul Averchie - pentru a fi 
un adevărat Creştin ortodox, gata de a-şi păstra credinţa în Mîntuitorul 
Hristos chiar şi în faţa morţii, este mult mai greu decît în primele secole 
ale creştinismului." Deşi de cele mai multe ori făţişă (în ţările aflate sub 
ocîrmuire comunistă), prigonirea Creştinilor din zilele noastre este mult 
mai bine disimulată. „Sub haina înşelătoare a unei împărăţii care arată 
minunat şi îi duce pe mulţi în rătăcire, se arată, de fapt, o prigoană 
ascunsă împotriva creştinismului... Această prigoană este mult mai 
primejdioasă şi mai înfricoşătoare decît prigoana făţişă, căci ameninţă 
cu adevărat să dea cu totul pierzării sufletele - ceea ce înseamnă moarte 
duhovnicească". Arhiepiscopul Averchie citează adeseori cuvintele 
Sfîntului Teofan Zăvorîtul, despre vremurile din urmă: „Deşi numele de 
Creştin va fi auzit pretutindenea şi peste tot vor fi biserici şi slujbe, 
toate acestea nu vor fi decît părelnicie, căci într-acestea se va sălăşlui o 
adevărată apostazie." Pentru a arăta împlinirea acestor cuvinte în zilele 
noastre, Arhiepiscopul Averchie scrie: „Este înfricoşător a spune, însă 
lumea creştină ne înfăţişează azi o imagine întunecată, 
înspăimîntătoare, a celei mai adînci decadenţe religioase şi morale." 

Ispita belşugului şi a confortului îndepărtează sufletul de la Dumnezeu, 
„slujitorii lui Antihrist se străduie mai mult decît orice să II scoată pe 
Dumnezeu din viaţa oamenilor, astfel încît aceştia, mulţumiţi cu 
belşugul lor material, să nu simtă în nici un fel nevoia de a se întoarce 
la Dumnezeu, să nu-şi mai aducă aminte de El, ci să poată trăi ca şi 
cum Acesta nu ar exista defel. Aşadar, întreaga rînduială a vieţii din 
zilele noastre, în aşa-numitele „ţări libere", unde nu este o prigoană 
făţişă împotriva credinţei, unde fiecare are dreptul de a crede aşa cum 
doreşte, este o primejdie şi mai mare pentru sufletul unui Creştin (decît 
o prigoană la arătare), căci îl leagă cu desăvîrşire de pămînt şi-1 face să 
uite de Rai. întreaga «cultură» contemporană, îndreptată numai către 
cunoştinţe cu desăvîrşire lumeşti, şi vîrtejul nebunesc al vieţii legate de 
această «cultură», îl ţin pe om într-o stare neîncetată de sterpiciune şi 
de tulburare, care nu lasă nimănui putinţa de a-şi cerceta doar puţin mai 
adînc sufletul, în acest fel stingîndu-se, încetul cu încetul, viaţa 
duhovnicească." întreaga trăire din zilele noastre, la nivelul ei public, 
este pregătire pentru venirea lui Antihrist: „Toate lucrurile care se 
întîmplă în zilele noastre - la cel mai înalt nivel în religie, guvernămînt 
şi în viaţa publică [...] nu sînt altceva decît o lucrare intensă a 
slujitorilor lui Antihrist pentru pregătirea şi instaurarea împărăţiei sale". 
Iar această lucrare este înfăptuită tot atît de mult de către „Creştini", ca 
şi de către necreştini. 

După înfăţişarea unui tablou atît de înfiorător al zilelor noastre şi al 
viitorului omenirii, Arhiepiscopul Averchie strigă cu glas mare către 
toţi Creştinii Ortodocşi să se lupte din răsputeri împotriva duhului 
acestei lumi, care zace în miasma răutăţii: „Toţi cei care în aceste zile 
rîvnesc să nu-şi piardă credinţa în Mîntuitorul Hristos trebuie să se 
păzească şi să stea împotriva oricărei doriri a lucrurilor materialnice şi 
pămînteşti şi împotriva amăgirii ce vine prin bunurile lumeşti. Este 
peste măsură de primejdios să se învoiască cineva cu orice dorinţă de a- 
şi face o carieră, de a-şi făuri un nume, de a dobîndi stăpînire şi trecere 
înaintea oamenilor, de a-şi agonisi bogăţii, de a se înconjura de lux şi 
confort." 

Celor care sînt osîrdnici şi luptători în a nu-şi pierde credinţa, 
Arhiepiscopul Averchie le arată calea împărătească a mărturisirii: 

„Acum este vremea mărturisirii, a unei atitudini hotărîte, dacă este 
nevoie, chiar a morţii pentru credinţa ortodoxă, care pretutindeni este o 
ţintă a atacurilor făţişe sau dosnice, a asupririi, a prigoanei ce vine din 
partea slujitorilor lui Antihrist." Trebuie să fim adevăraţi Creştini şi să 
nu ne plecăm în faţa duhului acestui veac, ci să facem din Biserică 
temelia şi izvorul vieţii noastre. Calea pe care lumea ne-o aşterne în 
faţă, în ciuda făgăduinţelor amăgitoare ale „progresului", este o cale a 
suferinţelor: „Mîntuitorul a spus limpede că ceea ce ne aşteaptă nu este 
«progresul», ci năpaste şi cazne mult mai mari, ca urmare a înmulţirii 
fărădelegii şi a răcirii dragostei; cînd El va veni, abia dacă va mai găsi 
credinţă pe pămînt (Luca 18:8)." 

Puterea unui adevărat Creştin, în vremurile pline de grozăvii care 
vor veni, este aşteptarea celei de-a Doua Veniri a Mîntuitorului Hristos 
- Parusia. Duhul aşteptării statornice a celei de-a Doua Veniri a 
Domnului Hristos este adevăratul duh al vieţuirii creştineşti, care strigă 
în rugăciune: „Amin! Vino, Doamne Iisuse!" (Apocalipsa 22:20). Iar 
duhul potrivnic acestui chip de vieţuire este, fără de nici o îndoială, 
duhul lui Antihrist, care se sîrguieşte prin orice mijloc să prăvălească 
mintea Creştinilor de la gîndul Parusiei şi de la răsplătirile care vor 
urma acesteia. Cei care se pleacă în faţa acestui duh se pun pe ei înşişi 
în primejdia de a nu-1 recunoaşte pe Antihrist cînd acesta va veni şi de a 
fi vînaţi de acest cumplit vrăjmaş. Cu osebire acesta este cel mai 
înspăimîntător lucru al lumii zilelor noastre, plină de toate înşelăciunile 
şi amăgirile. Slujitorii lui Antihrist, aşa după cum Mîntuitorul ne-a spus 
mai înainte, se vor sîrgui „ca să amăgească, de va fi cu putinţă, şi pe cei 
aleşi" (Matei 24:24). Totuşi, gîndul la acestea nu trebuie să ne arunce în 
deznădejde, ci, dimpotrivă, după cum însuşi Mîntuitorul zice: „Prindeţi 
curaj şi ridicaţi capetele voastre, pentru că răscumpărarea voastră se 
apropie" (Luca21:29)." [...] 

Dar acum, în cel de-al XX-lea veac al erei creştine, au apărut 
„înţelepţii" - „neocreştinii", aşa după cum îşi spun unii dintre ei - care 
nu doresc să audă despre cele spuse mai sus. Propovăduiesc un soi nou 
de creştinism dulceag, sentimental şi trandafiriu, deşertat de toată 
făptuirea şi lupta, o imaginară, atotcuprinzătoare dragoste pseudo- 
creştină şi îmbucurarea fără de nici o oprelişte din toate deliciile acestei 

trecătoare vieţi pămînteşti. Ignoră cu desăvîrşire nenumăratele pilde din 
Sfînta Scriptură, care lămurit şi cu tărie vorbesc despre lupta 
duhovnicească, despre rîvna cu care sîntem îndatoraţi să-L urmăm pe 
Mîntuitorul Hristos în a ne răstigni pentru lume, despre multele dureri 
prin care trebuie să treacă Creştinul în această viaţă, începînd cu 
cuvintele pe care însuşi Mîntuitorul Hristos le-a spus ucenicilor Săi la 
Cina cea de Taină: „In lume necazuri veţi avea" (Ioan 16:33). Şi 
aceasta se întîmplă deoarece, după cum însuşi Domnul ne spune, 
adevăraţii Creştini nu sînt din lume (Ioan 15:19), pe cînd „lumea 
întreagă zace sub puterea celui rău" (I Ioan 5:19). Din această pricină, 
Creştinii nu trebuie să iubească această lume şi „cele ce sînt în lume" (I 
Ioan 2:15); „prietenia lumii este duşmănie faţă de Dumnezeu şi „cine 
va voi să fie prieten cu lumea se face vrăjmaş lui Dumnezeu" (Iacov 
4:4). Aceşti „înţelepţi" moderni nu reuşesc să vadă că dumnezeiescul 
cuvînt nu făgăduieşte nicăieri în mod hotărît Creştinilor satisfacţii 
duhovniceşti depline şi fericire paradisiacă în această viaţă; ci, 
dimpotrivă, pune înainte faptul că viaţa pămîntească se va îndepărta tot 
mai mult de la legea lui Dumnezeu, că în ceea ce priveşte morala, omul 
va cădea tot mai jos (vezi 2 Timotei 3:1-5), că „toţi care voiesc să 
trăiască cucernic în Hristos Iisus vor fi prigoniţi, iar oamenii răi şi 
amăgitori vor merge spre tot mai rău, rătăcind pe alţii şi rătăciţi fiind ei 
înşişi" (2 Timotei 3:12-13) şi că, în cele din urmă, „cerurile vor pieri cu 
vuiet mare, stihiile, arzînd, se vor desface şi pămîntul şi lucrurile de pe 
el se vor mistui" (2 Petru 3:10). Dar atunci se vor arăta „ceruri noi şi 
pămînt nou, în care locuieşte dreptatea" (2 Petru 3:13), un minunat 
„nou Ierusalim, pogorîndu-se din cer de la Dumnezeu" (Apocalipsa 
21:2), care i-a fost arătat lui Ioan, văzătorul tainelor, în timpul 
descoperirii ce i s-a făcut. 

Toate acestea nu sînt pe placul „neocreştinilor". Ei vor deplinătatea 
fericirii în această lume împovărată cu nenumăratele ei păcate şi 
nelegiuiri şi aşteaptă cu nerăbdare această stare de fericire deplină. Şi 
una dintre cele mai sigure căi de a o dobîndi li se pare a fi „mişcarea 
ecumenică", uniformizarea şi unirea tuturor oamenilor într-o singură 
nouă Biserică, ce va cuprinde nu numai romano-catolici şi protestanţi, 
ci şi Evrei, Musulmani şi păgîni, fiecare păstrîndu-şi propriile 

convingeri şi greşeli. Această imaginară „dragoste creştină", în numele 
viitoarei stări de fericire a omului pe pămînt, nu poate decît să calce în 
picioare Adevărul. Nimicirea acestui pămînt cu tot ceea ce zace pe el, 
cu toate că este mai înainte spusă cu limpezime de Cuvîntul lui 
Dumnezeu, este socotită de către ei a fi ceva atît de groaznic, încît nu 
poate fi înfăţişat, ca şi cum nu ar fi la îndemîna atotputerniciei lui 
Dumnezeu. Consimt în silă să admită nimicirea acestui pămînt (căci 
cum ar putea cineva să nu primească un lucru proorocit în Sfînta 
Scripturăl), dar cu condiţia să aibă loc într-un viitor foarte, foarte 
îndepărtat, învăluit în ceaţă; nu secole, ci milioane de ani de acum 
înainte. Care este pricina acestei credinţe a lor? S-ar putea spune: din 
cauză că sînt slabi în credinţă sau le lipseşte cu desăvîrşire credinţa în 
învierea din morţi şi în viaţa veacului ce va să vină. Pentru ei, totul este 
în această viaţă pămîntească, iar cînd aceasta ajunge la sfîrşit, toate se 
termină. 

In cîteva puncte - mai ales în aşteptarea unei vieţi fericite în această 
lume - un asemenea cadru al gîndirii se aseamănă îndeaproape cu larg 
răspîndita erezie din primele secole ale creştinătăţii, numită hiliasm. 
Aceasta este aşteptarea unei împărăţii de o mie de ani pe pămînt a lui 
Hristos; aşadar manifestarea din zilele noastre a acestei erezii poate fi 
calificată drept „neohiliasm". Trebuie avut în vedere şi păstrat în minte 
că hiliasmul a fost osîndit de cel de-al doilea Sinod Ecumenic, în anul 
381. Aşadar, a crede din nou în hiliasm, acum în secolul XX, chiar şi 
numai în parte, este de neiertat. Trecînd peste acestea, neohiliasmul este 
mult mai rău decît vechea erezie hiliastă, prin aceea că fundamentele 
sale, fără nici o tăgadă, se află în necredinţa în viaţa veacului ce va 
veni, iar dorinţa pătimaşă de a dobîndi fericirea aici, pe pămînt, 
întrebuinţează toate îmbunătăţirile şi izbînzile progresului material ale 
vremurilor noastre. Această învăţătură mincinoasă îşi varsă răul înspăi- 
mîntător, încercînd să „liniştească" şi să adoarmă trezvia duhovnicească 
a credincioşilor şi să-i convingă că sfîrşitul lumii este departe (de 
cumva va fi un sfîrşit) şi, aşadar, nu este neapărată trebuinţă de 
priveghere şi rugăciune, lucruri pe care Mîntuitorul Hristos le cere 
neîncetat de la cei care-I urmează (vezi Matei 26:41), de vreme ce totul 
în lume devine tot mai bun şi mai bun, progresul „spiritual" ţinînd pasul 

cu cel material. Iar fenomenele înfiorătoare pe care le putem vedea în 
lume în zilele noastre, sînt vremelnice; toate s-au mai întîmplat înainte 
şi toate în cele din urmă vor trece şi vor fi înlocuite de o nemaipomenită 
înflorire a creştinismului în care, desigur, ecumeniştii vor ocupa cele 
mai de cinste locuri. Aşadar, totul este peste măsură de frumos! Nu mai 
trebuie să lucrăm asupra părţii noastre lăuntrice şi nu ni se mai cere nici 
un fel de luptă duhovnicească; posturile pot fi desfiinţate. Totul va 
deveni mai bun numai prin sine însuşi, pînă ce „împărăţia lui 
Dumnezeu" este în cele din urmă instaurată întru toată fericirea şi 
deplinătatea ei pămîntească! 

Fraţilor! Nu se vede cu limpezime unde se află izvorul acestor 
ademenitoare învăţături mincinoase, cine bîntuieşte cu toate aceste 
gînduri minţile Creştinilor de azi, cu scopul vădit de a înfrînge întreaga 
creştinătate? Ca de ciumă, ca de foc trebuie să ne temem de acest 
„neohiliasm" care e atît de adînc potrivnic învăţăturii cuvîntului lui 
Dumnezeu, învăţăturii Sfinţilor Părinţi şi tuturor învăţăturilor vechi de 
secole ale Sfintei noastre Biserici, prin care nenumăraţi drepţi s-au 
mîntuit. Fără luptă duhovnicească nu este şi nu poate fi creştinism 
adevărat! Aşadar, calea noastră nu se potriveşte cu nici una dintre 
aceste mişcări moderne, fie ecumenismul, fie „neohiliasmul". 

Credinţa noastră este credinţa Sfinţilor nevoitori, credinţa 
Apostolilor, credinţa Sfinţilor Părinţi, credinţa Ortodoxă care a ţinut 
neclintită întreaga lume. Acestei credinţe şi numai acestei credinţe îi 
vom fi următori în aceste zile covîrşite de răutate, în care trăim astăzi. 

Este unul din marile semne ale vremurilor de pe urmă acesta: „... şi 
spaime şi semne mari din cer vor fi" (Luca 21:11). Nu mai departe decît 
acum o sută de ani, Episcopul Ignatie Briancianinov nota în cartea sa 
Despre semne şi minuni: „... cu cîtă aviditate caută Creştinii noştri să 
vadă minuni sau chiar să facă ei înşişi minuni! Această căutare nu dă 
altceva la iveală decît înşelăciunea de sine, care se naşte din buna 
părere de sineşi, din slava deşartă, şi care se sălăşluieşte în suflet 
punînd stăpînire pe el. Adevăraţii făcători de minuni aproape că au 
dispărut, dar oamenii sînt mai setoşi de minuni ca niciodată. Ne 
apropiem de timpurile cînd calea va fi larg deschisă pentru o mulţime 

de minuni mari şi grozave, care să ducă la pierzare nenorocita 
înţelepciune cea după trup, care se va lăsa atrasă şi înşelată de ele." Iată 
în această carte şi cîteva rînduri pentru cercetătorii fenomenului 
extraterestru: „Antihrist va face mai cu seamă minuni în văzduh, adică 
acolo unde îşi are satan împărăţia. Minunile vor izbi cel mai tare simţul 
văzului, pe care îl vor fermeca şi înşela. Sfîntul Ioan Teologul, văzînd 
în duh semnele ce au să fie înaintea sfîrşitului lumii, afirma că Antihrist 
va face semne mari, încît şi foc să pogoare din cer, pe pămînt, înaintea 
oamenilor (Apocalipsa 13:13). Sfînta Scriptură indică această minune 
ca fiind cea mai mare dintre minunile lui Antihrist, iar locul apariţiei ei 
este văzduhul. Va fi un spectacol splendid şi înfricoşător. [...] Oamenii 
nu vor înţelege că minunile lui Antihrist nu au în ele nici un fel de 
noţiune de bine sau scop raţional, nici un înţeles clar, că sînt străine de 
adevăr şi pline de minciună, de toata sălbăticia şi răutatea, că sînt 
scamatorie goală, menită să uluiască şi să lase cu gura căscată, mai ales 
pentru a-i da pradă uitării, ca să-i poată înşela, seduce şi fascina cu 
efecte spectaculoase, găunoase şi prosteşti. Toate înşelăciunile 
diavoleşti au în comun aceea că, dacă li se dă cea mai mică atenţie, ele 
devin periculoase; această mică atenţie, chiar dacă este lipsită de 
simpatie pentru ceea ce se vede, poate să ducă pe omul respectiv în 
ispită şi poate să lase asupra lui o influenţă rea." [...] 

Noi trăim la capătul acestei perioade înspăimîntătoare de triumf 
demonic, în care «umanoizi» siniştri („fiinţe extraterestre", noile 
întruchipări diavoleşti) se arată la mii de oameni şi pun stăpînire, prin 
apariţiile lor absurde, pe sufletele acelora de care harul lui Dumnezeu s- 
a îndepărtat. Fenomenele extraterestre sînt pentru Creştinii ortodocşi un 
semn că trebuie să calce cu mult mai multă hotărîre, trezvie şi băgare de 
seamă pe calea mîntuirii, cunoscînd că putem fi ispitiţi şi înşelaţi nu 
doar de religiile mincinoase, ci şi de fenomene fizice care uimesc 
privirea. [...] 

[Vorbind despre penticostali, „vorbitorii în limbi", numiţi şi 
„harismatici", Cuviosul Serafim Rose spunea:] Biserica Ortodoxă 
leapădă cu desăvîrşire aceste practici şi „mişcări harismatice" sectare, 
care sînt amăgiri diavoleşti din veacurile de pe urmă, ce înşeală în 
diferite chipuri şi forme pe cei ce s-au rupt de Biserica lui Hristos 

întemeiată de Duhul Sfînt. Căci cei ce nu ascultă de Biserică şi de 
sfinţii Apostoli şi nu au cele şapte Taine şi Sfînta Cruce, nu pot avea 
Duhul Sfînt, ci numai duhul diavolului. [...] Pentru Creştinii ortodocşi, 
fenomenul contemporan al „vorbirii în limbi" este şi el un „semn"; dar 
nu este semnul începutului Evangheliei mîntuirii pentru toate 
popoarele, ci semn al sfîrşitului ei. [...] Mişcarea harismatică, produs al 
unei lumi lipsite de Taine şi de har, al unei lumi ce însetează după 
„semne", fără a fi în stare „să deosebească duhurile" prin care se fac 
aceste semne, este ea însăşi un semn al lumii apostaziale în continuare, 
o mişcare a „intenţiilor" şi a „faptelor bune", ce emană dintr-un 
umanitarism anemic şi lipsit de substanţă. Ce se va întîmpla însă cu 
acesta atunci cînd i se va alătura o mişcare care să aibă cu adevărat 
„putere"? [...] 

Deci, [...] pînă şi elita constituită din aceşti adevăraţi aleşi, această 
„turmă mică", va fi atacată şi ispitită de „marile semne şi minuni" ale 
lui Antihrist. In schimb, marea masă a „Creştinilor" îl va accepta pe 
Mesia cel mincinos - adică pe Antihrist, fără întrebări şi fără probleme, 
pentru că „noul" său „creştinism" este întocmai ceea ce caută mulţimea. 

Cu atît mai mult trebuie să lupte astfel Creştinii din ziua de azi, 
care sînt înconjuraţi din toate părţile de un creştinism fals, care are 
propriul său arsenal de experienţe ale „harului" şi „Duhului Sfînt", 
putînd cita pe de rost din Sfînta Scriptură şi din Sfinţii Părinţii, pentru 
a-şi „întări" propriile erezii! Cu siguranţă, trăim vremurile de pe urmă, 
cînd înşelăciunea este atît de subtilă, încît amăgeşte, de este cu putinţă, 
şi pe cei aleşi (Matei 24:24). Falşii prooroci ai timpurilor noastre 
anunţă cu glas din ce în ce mai puternic apropierea „noii ere a Duhului 
Sfînt", a „noii Cincizecimi", a „punctului Omega". Este exact ceea ce 
se numeşte, în adevăratele profeţii ale Bisericii Ortodoxe, domnia lui 
Antihrist. Această profeţie, tocmai acum în zilele noastre, începe să se 
împlinească, cu forţa unei puteri diavoleşti. întreaga atmosferă 
spirituală contemporană se încarcă cu puterea experimentelor de iniţiere 
satanică, şi aceasta pe măsură ce „taina nelegiuirii" intră în faza 
penultimă, în care începe să posede sufletele oamenilor şi, într-adevăr, 
nu numai pe ale lor, ci chiar pe ale celor aleşi ai Bisericii lui Hristos, 

de-i va fi cu putinţă. împotriva acestei „experienţe religioase" de mare 
forţă, Creştinii ortodocşi trebuie să se trezească şi să se înarmeze cu 
adevărat, să devină pe deplin conştienţi de ceea ce înseamnă Ortodoxia 
creştină şi în ce chip scopurile sale sînt total diferite de ale tuturor 
celorlalte religii, fie ele „creştine" sau necreştine. Creştini ortodocşi, 
păstraţi cu sfinţenie harul ce vi s-a dat! Nu îngăduiţi ca el să devină o 
chestiune de obişnuinţă! Nu-1 măsuraţi după măsura omenească şi nu vă 
aşteptaţi ca el să pară logic sau pe înţelesul celor care nu sînt capabili să 
pătrundă nimic din ceea ce depăşeşte omenescul sau celor care cred că 
îl pot obţine altfel decît arată predania Sfintei Biserici a lui Hristos 
dintotdeauna! Căci adevărata Ortodoxie, în mod necesar, apare cu 
adevărat „nelalocul ei" în aceste vremuri satanice, o minoritate din ce în 
ce mai accentuată a celor dispreţuiţi şi cam „nebuni", siliţi să trăiască în 
mijlocul unei mase al cărei „revivalism" religios este inspirat de un cu 
totul alt fel de duh. 

Noi însă să ne mîngîiem cu cuvintele cele tari şi sigure ale 
Domnului nostru Iisus Hristos: „Nu te teme, turmă mică, pentru că 
Tatăl vostru a binevoit să vă dea vouă împărăţia" (Luca 12:32). Fie ca 
toţi Creştinii ortodocşi să se întărească pentru marea bătălie care îi 
aşteaptă şi să nu uite niciodată că, în Hristos, victoria este deja a 
noastră. Căci El ne-a promis că porţile iadului nu vor birui Biserica Sa 
(Matei 16:18) şi că pentru cei aleşi El va scurta zilele urgiei şi strîmtorii 
celei de pe urmă (Matei 24:22). Şi apoi, cu adevărat, „dacă Dumnezeu 
este cu noi, cine este împotriva noastră?" (Romani 8:31). Chiar în 
mijlocul celor mai sălbatice ispite, nouă ni s-a poruncit: „îndrăzniţi! Eu 
am biruit lumea" (Ioan 16:33). Să trăim deci şi noi, aşa cum au fâcut-o 
toţi adevăraţii Creştini înaintea noastră, cu încredinţarea că toate cele ce 
se văd au un sfîrşit şi că Mîntuitorul nostru va veni curînd, căci „Cel Ce 
mărturiseşte acestea, zice: Da, vin curînd! Amin! Vino, Doamne 
Iisuse!" (Apocalipsa 22:20). [...] 

Cel mai însemnat cîştig pe care-1 capeţi citind literatura ortodoxă 
fundamentală este virtutea numită „discernămînt". Atunci cînd avem în 
faţa ochilor două fenomene care par să fie identice sau foarte 
asemănătoare între ele, virtutea numită „discernămînt" ne ajută să 
vedem care dintre ele este adevărat şi care este fals. Altfel spus, care 

are în el spiritul lui Hristos şi care ar putea avea spiritul Antihristului. 
Prin însăşi natura lui, Antihristul, care urmează să fie ultimul mare 
conducător al lumii şi ultimul mare adversar al lui Hristos, este 
antihrist, iar aici „anti" nu înseamnă numai „împotrivă", ci şi „sub 
masca, în locul lui". Antihristul, după cum afirmă toţi Sfinţii Părinţi 
care au scris despre el, va fi cineva care-L va imita pe Hristos, adică va 
căuta să înşele oamenii, prefăcîndu-se a fi Hristos revenit pe Pămînt. 
De aceea, dacă ai o idee foarte vagă despre creştinism sau dacă citeşti 
scripturile numai după propria ta concepţie (iar concepţia ţi-o culegi din 
aer, dintr-un aer care, în prezent, nu este creştin, ci anticreştin), atunci 
vei ajunge la concluzii foarte anticreştine. Cînd vei vedea chipul 
Antihristului, te vei lăsa înşelat, crezînd că este vorba de Hristos. [...] 
Deci reluăm prima idee. Urmărim semnele vremurilor pentru a-L 
recunoaşte pe Hristos atunci cînd va veni, pentru că au fost mulţi falşi 
Hristoşi şi vor veni încă şi mai mulţi, iar la sfîrşitul lumii va veni, în 
cele din urmă, unul care va fi denumit Antihrist. Antihristul îi va uni pe 
toţi cei care s-au lăsat înşelaţi crezînd că el este Hristos, iar printre 
aceştia se vor număra toţi cei care au interpretat creştinismul după cum 
au vrut ei. De multe ori vezi oameni care mărturisesc creştinismul şi ai 
impresia că multe dintre ideile lor sînt corecte şi conforme cu Biblia, 
dar, la o analiză mai atentă, îţi dai seama că greşesc flagrant. De curînd, 
Părintele Dimitri Dudko spunea, în foaia pe care o publică, că a venit la 
el cineva care pretindea că este Creştin. Cînd au început însă să stea de 
vorbă, şi-a dat seama că respectivul nu era ortodox şi 1-a întrebat: „De 
ce confesiune eşti dumneata?" „A, asta nu contează, sîntem cu toţii 
Creştini. Cel mai important este să fim Creştini" „Ba nu, ba nu - a zis el 
- trebuie să fim mai precişi. De exemplu, dacă dumneata eşti baptist, iar 
eu sînt ortodox, eu cred în Trupul şi Sîngele Domnului, iar dumneata 
nu crezi. Trebuie să ştim precis, pentru că sînt multe diferenţe. Este 
bună atitudinea aceasta. Eu te respect pe tine şi nu vreau să impietez 
asupra credinţei tale, dar, chiar şi aşa, există o cale adevărată a credinţei 
şi multe căi care se abat de la adevăr. Eu vreau să mă ţin de adevăr." 
La fel, vedem că mulţi oameni care nu sînt ortodocşi au, totuşi, multe 
părţi bune, dar pînă la urmă tot greşesc în anumite privinţe. Sigur că 
sarcina să judecăm nu ne revine nouă, ci lui Dumnezeu. Dar este 

limpede ce se va întîmpla dacă toate aceste abateri prin care oamenii 
greşesc astăzi vor fi proiectate în vremurile de pe urmă, dacă oamenii 
vor gîndi la fel şi la venirea acelor vremuri de pe urmă. Greşelile 
mărunte sînt cele care îi fac pe oameni să creadă cînd îl văd pe Antihrist 
că acesta este Hristos. Sînt o mulţime de secte care cred că Hristos va 
veni să domnească o mie de ani din Templul de la Ierusalim. De aceea, 
cînd Evreii vor începe să reconstruiască Templul, aceste secte se vor 
bucura, pentru că, pentru ele, acesta va fi semnul venirii lui Hristos. 
Dimpotrivă, ştim că acesta este semnul venirii Antihristului, pentru că 
Hristos nu va mai veni niciodată la Templu. Templul a fost distrus. 
Hristos va veni numai la sfîrşitul lumii pentru a începe împărăţia 
veşnică a cerurilor. Singurul care va veni la Templu va fi Antihristul. 
Iată de ce o corectă înţelegere creştin-ortodoxă şi o pregătire care să 
plece de la această înţelegere sînt absolut necesare. Cu cît ne apropiem 
mai mult de vremurile de pe urmă, cu atît această înţelegere şi 
pregătirea devin mai indispensabile. [...] Semnul acesta al Templului 
este unul foarte puternic. Cînd vom vedea Templul reconstruit, vom 
putea trage concluzia că a sosit momentul, pentru că acesta este, cu 
siguranţă, unul dintre semnele de la sfîrşitul sfîrşitului. Deocamdată nu 
s-a pus problema reconstruirii lui, dar circulă tot felul de zvonuri că 
planurile ar fi deja făcute, că s-ar aduna piatra etc. Este clar că Evreii se 
gîndesc la el. [...] 

Un alt semn se referă la Antihristul care, atunci cînd va veni, va 
deveni conducătorul lumii. Abia în epoca noastră a devenit o realitate 
ideea că un singur om poate stăpîni întreaga lume. Toate imperiile 
mondiale de pînă acum s-au întins numai pe o parte a Pămîntului şi, 
pînă la apariţia comunicaţiilor moderne, ar fi fost imposibil ca un 
singur om să conducă întreaga lume. Mai mult decît atît, odată cu larga 
răspîndire a comunicaţiilor, cu descoperirea bombelor atomice şi a 
armelor avansate, posibilitatea apariţiei unor suferinţe la scară globală 
este mult mai mare decît în orice alt moment istoric. Este limpede că 
viitorul război va fi cel mai distrugător din istoria omenirii şi, probabil, 
va provoca, încă din primele zile, distrugeri mai mari decît toate 
celelalte războaie din istorie la un loc. Pe lîngă armele atomice, care ar 
putea fi aruncate în luptă în cazul unui război generalizat, există diferite 

arme bacteriologice, care pot răspîndi printre oameni molime, gaze 
otrăvitoare şi tot felul de substanţe cumplite. [...] 

CUVÂNT LA SFÂR{ITUL LUMII 



Sfântul Efrem Şirul 19 



Eu, Efrem cel prea mic şi păcătos şi plin de greşeli, cum voi putea să 
spun cele mai presus de puterea mea? Dar de vreme ce Mântuitorul plin 
de a Sa milostivire, pe cei neînţelepţi i-a învăţat înţelepciunea şi prin ei 
pe credincioşii de pretutindeni i-a luminat; şi pe a noastră limbă cu 
îndestulare o va lămuri spre folosul şi zidirea mea, a celui ce zic, şi a 
tuturor ascultătorilor, şi voi grăi întru durere şi voi spune întru suspinuri 
pentru sfârşitul lumii acesteia de acum, şi pentru cel fără de ruşine şi 
cumplit balaur (adică Antihrist) cel ce va tulbura toate de sub cer, şi să 
bage teama şi spaima şi cumplita necredinţă în inimile oamenilor 

[...] Va face arătări, semne şi înfricoşări, încât, de ar putea să 
amăgească şi pe cei aleşi. Şi se va sârgui ca pe toţi să-i înşele cu 
mincinoasele semne, cu năluciri de arătări vrăjitoreşti şi cu 
fermecătoriile care se vor face de el ... 

Căci cu îngăduinţa lui Dumnezeu va lua stăpânire ca să înşele 
lumea, fiindcă s-au înmulţit păgânătăţile oamenilor, şi pretutindeni se 
lucrează tot felul de lucruri cumplite. Pentru aceasta Dumnezeu va 
slobozi a fi ispitită lumea cu duhul înşelăciunii, pentru păgânătatea 



1 Titlul complet al articolului este Cuvânt pentru a Doua Venire a Domnului nostru 
Iisus Hristos, pentru venirea lui Antihrist şi pentru sfârşitul lumii, Tomul 2. 

oamenilor. De vreme ce aşa au voit oamenii a se depărta de Dumnezeu 
şi a iubi pe vicleanul. Mare nevoinţă va fi fraţilor în vremurile acelea, 
mai ales celor credincioşi, când se vor săvârşi semne şi minuni de 
însuşi balaurul cel cu multe stăpâniri; când se va arata ca un Dumnezeu, 
cu năluciri înfricoşate, zburând în văzduh, şi toţi dracii ca îngerii 
înălţându-se înaintea tiranului. Şi va striga cu tărie schimbându-şi 
chipul şi înfricoşând fără de măsură pe toţi oamenii. 

Atunci fraţilor, oare cine va sta îngrădit şi neclintit petrecând? 
Numai având în sufletul său semnul Unuia-Născut Fiul lui Dumnezeu, 
adică sfânta Lui venire. 

Şi în vremea aceea nu va fi slăbire pe pământ, şi marea văzându-o 
toată lumea tulburată, va fugi fiecare să se ascundă în munţi. Unii vor 
muri de foame, alţii de sete se vor topi ca ceara. Şi nu va fi cine să-i 
miluiască pe ei. Atunci vor vedea toate feţele lăcrimând şi cu durere 
întrebând: "Nu cumva se află vreun grai al lui Dumnezeu pe pământ? " 
- şi nu vor auzi de nicăieri răspuns. 

Cine va suferi zilele acelea? Şi cine va răbda necazul cel nesuferit, 
când vor vedea amestecarea popoarelor care vor veni de la marginile 
pământului, pentru vederea tiranului. Mulţi se vor închina înaintea 
spurcatului şi vor striga cu cutremur, încât şi locul se va clătina de 
strigătele lor, zicând: Tu eşti mântuitorul nostru... Atunci marea se va 
tulbura şi pământul se va usca; cerurile nu vor ploua şi sadurile se vor 
usca. Şi toţi cei ce vor fi pe pământ, de la răsărit până la apus, vor fugi 
cu multă frică. Şi iarăşi cei ce vor fi în părţile de apus vor fugi în răsărit 
cu cutremur... 

Luând atunci obraznicul stăpânirea, va trimite pe draci în toată 
lumea, ca să propovăduiască cu îndrăzneală, că s-a arătat cu slavă: 
"Veniţi de-l vedeţi pe el. " Cine oare va avea suflet de diamant, ca să 
sufere vitejeşte toate smintelile acelea? 

Cine oare va fi acest om precum am zis, ca toţi dracii să-1 fericească 
pe el? Căci eu fraţilor, iubitor de Hristos, desăvârşit m-am înfricoşat 
numai din pomenirea balaurului, cugetând întru sine necazul ce va să 
fie asupra oamenilor în vremea aceea, şi în ce fel se va arăta acest 
balaur pângărit asupra neamului omenesc. Insă sfinţilor mai cumplit se 
va arăta. Că vor fi mulţi cei ce se vor arăta bineplăcuţi lui Dumnezeu, 

care vor putea scăpa prin munţi şi dealuri şi locuri pustii, cu multe 
rugăciuni şi plângeri nesuferite. Ca văzându-i Dumnezeu în aşa 
plângere nemângâiată şi întru credinţă curată, se va milostivi spre 
dânşii ca un Părinte milostiv, iubitor de fii, şi-i va păzi pe ei unde se vor 
ascunde. 

Că prea pângăritul nu va înceta să caute pe sfinţi pe pământ şi pe 
mare, socotind ca stăpâneşte tot pământul. Şi pe toţi îi va supune, şi va 
socoti că se poate împotrivi lui Dumnezeu din cer, neştiind ticălosul 
neputinţa sa şi mândria pentru care a căzut. 

Cu toate acestea va tulbura pământul, va înfricoşa cu semnele sale 
vrăjitoreşti pe toţi. Şi în vremea aceea nu va fi slăbire pe pământ, ci 
necaz mare, tulburare, moarte şi foamete peste tot pământul Că însuşi 
Domnul a zis: "Că unele ca acestea nu s-au făcut de la întemeierea 
lumii" . Iar noi păcătoşii, cu ce vom asemăna acele nevoi peste măsură 
de mari. Insă, să-şi pună fiecare în mintea sa cuvintele Mântuitorului, 
cum că, pentru nevoia şi necazul cel prea mare, va scurta zilele acelea 
prin milostivirea Sa. 

Viteaz suflet va fi acela care va putea să-şi ţină viaţa atunci în 
mijlocul smintelilor; că dacă puţin va slăbi credinţa sa, lesne va fi 
înconjurat şi va fi robit de semnele balaurului celui rău şi viclean. Şi 
neiertat se va afla unul ca acesta în ziua judecăţii, însuşi ca vânzător de 
sine se va afla, ca cel ce a crezut tiranului de bună voie. De multe 
rugăciuni şi lacrimi avem trebuinţă, o, fraţilor! Ca să fie cineva dintre 
noi întărit întru ispite. Fiindcă multe vor fi nălucirile fiarei. Căci 
luptător împotriva lui Dumnezeu fiind, va voi să le piardă pe toate. 

Luaţi aminte, fraţii mei! Covârşirea fiarei şi meşteşugirea ei de 
la pântece începe. 

Nu oricum, ci pe mâna dreaptă şi pe frunte va fi pus semnul. Ca să 
nu mai aibă stăpânire omul a se pecetlui cu mana dreaptă, cu semnul 
Sfintei Cruci, şi nici pe frunte a se mai însemna cu numele sfânt al 
Domului, nici cu preasfânta şi slăvită cruce a Domnului nostru Iisus 
Hristos. Că ştie ticălosul că dacă se va pecetlui cineva cu crucea 
Domnului, îi risipeşte toată puterea lui. Pentru aceasta pecetluieşte 
dreapta omului, că aceasta este care pecetluieşte toate mădularele 
noastre. Asemenea şi fruntea care este ca un sfeşnic ce poartă făclia 

luminii. Deci fraţii mei, înfricoşată nevoinţă va fi tuturor oamenilor 
celor iubitori de Hristos, şi până în ceasul morţii să nu se teamă, nici să 
stea cu moleşire când balaurul va începe a pune pecetea sa, în locul 
crucii Mântuitorului. Şi va face în aşa fel încât să nu se mai facă nici un 
fel de pomenire a Domnului şi Mântuitorului nostru Iisus Hristos. 

Şi aceasta o va face fiindcă se teme şi se cutremură de puterea 
Mântuitorului nostru. Că de nu se va pecetlui cineva cu pecetea sa, nu 
va putea fi robit de nălucirile vicleanului, şi nici Dumnezeu nu-1 va 
părăsi, ci îl va lumina şi-1 va atrage la Sine. Ni se cade, nouă fraţilor, a 
înţelege nălucirile vicleanului, că nemilostiv şi fără de omenie este. Iar 
Domnul nostru cu linişte va veni la noi, ca să gonească meşteşugirile 
balaurului. 

Deci noi ţinând neabătută şi curată credinţa în Hristos, lesne vom 
birui puterea vrăjmaşului; şi se va depărta de la noi neputinciosul, 
neavând ce să ne facă. Că eu, fraţilor, vă rog pe voi iubitorilor de 
Hristos, să nu ne moleşim, ci mai ales puternici să ne facem cu puterea 
Crucii. Cu toate acestea ni se cade nouă a ne ruga, ca să nu cădem în 
ispită. Deci fiţi gata ca nişte credincioşi robi, neprimind pe altul. Că de 
vreme ce furul şi pierzătorul şi cel fără de omenie, mai întâi va veni 
întru ale sale vremuri, vrând să fure şi să junghie şi să piardă turma cea 
aleasă a lui Hristos, adevăratul Păstor. Căci se va da pe sine drept 
adevăratul Păstor, ca să înşele oile turmei lui Hristos. 

Aceasta cunoscând-o vrăjmaşul, că iarăşi va să vină din cer Domnul 
cu slavă, a socotit aceasta ca să ia asupra sa chipul venirii Lui, ca să ne 
înşele pe noi. Iar Domnul nostru va veni ca un fulger înfricoşat pe 
pământ. Dar vrăjmaşul nu va veni aşa. Se va naşte cu adevărat dintr-o 
femeie spurcată, care va fi unealtă a lui. Deci nu se va întrupa diavolul, 
ci în acest fel va veni ca să înşele pe toţi. Fiind smerit, liniştit, urând 
cele nedrepte, spre iudei întorcându-se, bun, iubitor de săraci, peste 
măsură de frumos, cu bună aşezare, lin către toţi, cinstind în mod 
special pe evrei. 20 

Iar întru toate acestea se vor face semne, arătări şi înfricoşări cu 
multă stăpânire, şi se va meşteşugi cu vicleşug ca să placă tuturor, şi să 



20 Căci ei aşteaptă şi pregătesc venirea lui. 

fie iubit de mulţi. Şi daruri nu va lua, cu mânie nu va grăi, mâhnit nu se 
va arăta, şi cu chipul bunei rânduieli va amăgi lumea, până ce se va face 
împărat. Şi după ce vor vedea multe popoare nişte fapte bune ca 
acestea, toţi împreună cu o socoteală se vor face, şi cu bucurie mare îl 
vor propovădui pe el împărat, zicând unii către alţii: "Au doară se mai 
află vreun om ca acesta bun şi drept?" Şi mai mult poporul cel ucigaş 
al evreilor îl vor cinsti şi se vor bucura de împărăţia lui. Pentru aceea şi 
ca unul ce va cinsti mai mult locul şi templul, va arăta tuturor că are 
grijă de ei. Şi când va împăraţi balaurul pe pământ, cu mare sârguinţă, 
toate popoarele îi vor veni în ajutor: Edom şi iarăşi Moab, încă şi fiii lui 
Amon, ca unui adevărat împărat i se vor închina lui cu bucurie, şi ei se 
vor face cei dintâi apărători ai lui. 

Apoi împărăţia aceluia se va întări şi va bate cu mânie pe trei 
împăraţi mari. Iar după aceasta se va înălţa inima lui, şi-şi va vărsa 
amărăciunea lui, punând înainte, din Sion, veninul morţii, tulburând 
lumea, va clătina marginile, va necăji toate, va pângări sufletele. Nu se 
va arata ca un cucernic, ci în toate ca unul fără de omenie: mânios, 
cumplit, nestatornic, înfricoşat, urât, urâcios, sălbatic, pierzător şi 
silindu-se a arunca în groapa păgânătăţii tot neamul omenesc, prin a sa 
nebunie. 

Şi stând mulţimea înaintea lui şi alte popoare multe, lăudându-1 pe el 
pentru năluciri, vor striga cu glas mare, încât se va clătina locul în care 
popoarele vor sta înaintea lui. Şi le va grăi cu îndrăzneală: u Cunoaşte-ţi 
toate popoarele puterea şi stăpânirea mea? Iată dar înaintea voastră a 
tuturor, poruncesc acestui munte mare ce este de cealaltă parte ca să 
vină aici la noi. " Şi va zice spurcatul, şi va alerga, adică muntele în 
privirea tuturor, însă nicidecum din temeliile lui mutându-se. Căci cele 
ce Dumnezeu Prea înalt dintru începutul zidirii le-a întemeiat şi le-a 
înălţat, asupra acestora spurcatul Antihrist, stăpânire nu are, ci va amăgi 
lumea cu năluciri vrăjitoreşti. Şi iarăşi altui munte ce va sta în adâncul 
mării, ostrov foarte mare fiind, îi va porunci să se ducă pe uscat. Dar 
ostrovul nu se va mişca nicidecum, ci nălucire va fi. Şi iarăşi îşi va 
întinde mâinile lui, şi va aduna mulţime de târâtoare şi păsări. 
Aşişderea încă va păşi pe deasupra adâncului, şi pe mare şi pe uscat va 
umbla; însă toate acestea vor fi năluciri. Şi mulţi vor crede întru el şi-1 

vor slăvi ca pe un dumnezeu tare. Iar cei ce vor avea pe adevăratul 
Dumnezeu, li se vor lumina ochii inimii lor, şi cu de-amănuntul vor 
privi prin credinţa curată şi vor cunoaşte înşelăciunea lui. Acestea, toate 
făcându-le, va înşela lumea şi mulţi vor crede lui, slăvindu-1 ca pe un 
dumnezeu tare. Iar câţi vor avea frica lui Dumnezeu în ei şi ochii 
inimii luminaţi, vor cunoaşte că nici muntele nu s-a mutat din locul 
său, nici ostrovul nu a ieşit din mare pe pământ. Şi toate acestea întru 
numele său le va săvârşi Antihrist şi nu vor fi adevărate, precum am zis 
mai sus. Căci cu farmece va săvârşi toate mincinoasele lui minuni, 
fermecând vederile oamenilor ce se vor pleca a crede lui. 

Şi acestea aşa făcându-se, şi popoarele închinându-se lui, lăudându-1 
ca pe un dumnezeu, din zi în zi se va mânia Cel Prea înalt în ceruri şi 
îşi va întoarce faţa Sa de la ei. Şi după aceea se vor face cumplite 
semne: foamete neîntreruptă, cutremur neîncetat, morţi necontenite şi 
temeri înfricoşate. Atunci cerul nu va mai ploua, pământul nu va mai 
rodi, izvoarele vor seca, râurile se vor usca, iarba nu va mai răsări, 
verdeaţa nu va fi, copacii din rădăcină se vor usca şi nu vor odrăsli. 
Peştii şi chiţii mării în ea vor muri şi putoare pierzătoare va trimite 
marea şi sunete înfricoşate, şi de huietul valurilor vor muri oamenii de 
frică. Atunci va plânge şi va suspina cumplit tot sufletul, şi ziua şi 
noaptea se vor chinui. 

Nicăieri nu vor afla să se sature de mâncare, căci se vor pune peste 
tot conducători tirani. Şi dacă cineva va aduce cu sine pecetea tiranului 
însemnată pe frunte şi pe mâna dreaptă, va cumpăra puţine din cele ce 
se vor afla. Atunci vor muri pruncii la sânul mamelor, vor muri şi 
mamele deasupra pruncilor lor. Va muri tatăl cu fiii şi femeia pe drum, 
şi nu va fi cine să-i îngroape sau să-i strângă în morminte. 

Putoare rea va fi din cauza mulţimii mormintelor, şi a trupurilor ce 
vor fi aruncate pe străzi şi pretutindeni, care mult vor necăji pe cei vii. 
Dimineaţa toţi vor zice cu suspinuri şi cu durere: "Când se va face 
seară ca să dobândim odihnă?" şi venind seara, iarăşi cu lacrimi prea 
amare vor grăi între dânşii: "Oare când se va lumina, ca de necazul ce 
ne stă deasupra să scăpăm?" Atunci se va veşteji frumuseţea feţei 
tuturor, şi vor fi feţele lor ca de morţi, şi va fi urâtă frumuseţea 
femeilor. Şi toţi cei ce s-au plecat cumplit fiarei şi au luat pecetea 

aceluia, adică păgânescul chip al spurcatului, alergând către el, vor zice 
cu durere: "Dă-ne nouă să mâncăm şi să bem, că toţi murim de foame, 
şi goneşte de la noi fiarele cele veninoase." Şi neavând ce răspunde 
ticălosul, va zice cu multă asprime: "De unde să vă dau eu oamenilor 
ca să mâncaţi şi să beţi? Că cerul nu voieşte să dea pământului ploaie, 
şi pământul nicidecum n-a dat seceriş sau roadă. " Şi auzind acestea 
mulţimile, vor plânge şi se vor tângui cu totul, neavând nici o 
mângâiere. Necaz peste necaz va fi lor nemângâierea, căci de bună voie 
au crezut tiranului. Şi ticălosul nu va putea nici lui să-şi ajute, şi cum ar 
putea să-i miluiască pe ei? Intru acele zile vor fi nevoi mari din cauza 
balaurului, de frică, şi de cutremurul cel mare şi huietul mării, de 
foamete, de sete şi de muşcările fiarelor. Toţi cei ce vor lua pecetea lui 
Antihrist şi se vor închina lui, nu vor avea nici o parte de împărăţia lui 
Hristos, ci dimpreună cu balaurul se vor arunca în iad. 

Fericit va fi acela ce se va afla curat şi credincios, şi va avea în 
inima lui credinţă fără de îndoială către Dumnezeu, că fără de frică vor 
lepăda întrebările lui Antihrist, defăimând muncile şi nălucirile lui. Iar 
mai înainte de acestea, va trimite Dumnezeu pe Ilie Tesviteanul şi pe 
Enoh, ca un milostiv ca să propovăduiască cu îndrăzneală cunoştinţa de 
Dumnezeu tuturor, ca să nu creadă lui Antihrist. Că vor striga şi vor 
zice: "înşelător este, o, oamenilor! Nimeni să nu creadă lui nicidecum, 
sau să-l asculte pe acest luptător de Dumnezeu! Nimeni din voi să nu se 
înfricoşeze, că degrab se va surpa. Iar Domnul cel sfânt vine din cer, 
să judece pe toţi cei ce s-au plecat semnelor lui. " 

însă puţini vor fi cei ce vor asculta şi vor crede propovăduirea 
proorocilor. Iar aceasta o va face Mântuitorul ca să-şi arate negrăita Sa 
iubire de oameni, că niciodată nu voieşte moartea păcătosului, ci 
voieşte ca toţi să se mântuiască. Că nici în vremea aceea nu va lăsa 
neamul omenesc fără de propovăduire, ca fără de răspuns să fie toţi la 
Judecată. Deci mulţi din sfinţii care se vor afla atunci vor vărsa râuri de 
lacrimi cu suspinuri către Dumnezeu Cel Sfânt, ca să fie izbăviţi de 
balaur, şi cu mare sârguinţă vor fugi în pustietăţi, în munţi şi în peşteri 
şi cu frică se vor ascunde. Şi li se va dărui aceasta de la Dumnezeul Cel 
Sfânt, şi-i va povăţui pe ei harul în locuri hotărâte şi se vor mântui, 
fiind ascunşi în găuri şi în peşteri, nevăzând semnele şi înfricoşările lui 

Antihrist. Ca celor ce au cunoştinţă, cu lesnire le va fi cunoscută 
venirea lui. Iar celor ce îşi au mintea permanent la lucruri lumeşti, 
măcar dacă ar şi auzi, nu vor crede, şi urăsc pe cei ce le-ar spune. 
Pentru aceasta sfinţii primesc putere de a scăpa, pentru că toată 
învăluirea şi grijile vieţii acesteia le-au lepădat. 

Atunci va plânge tot pământul. Marea şi aerul vor plânge împreună, 
şi dobitoacele cele sălbatice cu păsările cerului. Vor plânge munţii şi 
dealurile şi lemnele câmpului. Vor plânge şi luminătorii cerului 
dimpreună cu stelele pentru neamul omenesc. Căci toţi s-au abătut de la 
Dumnezeul Cel Sfânt şi ziditorul tuturor, şi au crezut înşelătorului, 
primind pecetea spurcatului Antihrist, în locul făcătoarei de viaţă Cruci. 
Vor plânge toate bisericile lui Hristos cu plângere mare, că nu vor 
mai sluji sfinţirea şi prinosul! Iar după ce se vor împlini trei ani şi 
jumătate ai stăpânirii spurcatului şi după ce se vor împlini toate 
smintelile în tot pământul, după cum zice gura Domnului, atunci va 
veni Domnul şi Mântuitorul nostru ca un fulger strălucind, din cerul cel 
sfânt, cel preacurat şi înfricoşat şi preaslăvit. Dumnezeul nostru şi 
împăratul şi Mirele cel fără de moarte, pe nori cu slavă neasemănată, 
alergând înaintea lui îngerii şi arhanghelii, toţi văpaie de foc ţinând. 
Heruvimii având ochii în jos, şi Serafimii zburând şi feţele şi picioarele 
ascunzându-le cu aripile, strigând cu frică unul către altul Sfânt, Sfânt, 
Sfânt, Domnul Savaot. Şi glas de trâmbiţă grăind cu frică: "Sculaţi-vă 
cei ce dormiţi, iată a venit Mirele. " 

Atunci se vor deschide mormintele şi va auzi ţarina cea putrezită, 
acea mare şi înfricoşată venire a Mântuitorului, şi într-o clipă se vor 
scula toate seminţiile şi vor căuta la frumuseţea cea sfântă a Mirelui. Şi 
milioane şi mii de mii de îngeri şi de arhangheli şi nenumărate oştiri se 
vor bucura cu bucurie mare. Atunci sfinţii, drepţii şi toţi care nu vor lua 
pecetea balaurului celui păgân, se vor bucura foarte mult. Şi se va 
aduce tiranul legat de îngeri cu dracii împreună înaintea divanului. Iar 
cei ce vor fî luat pecetea lui şi toţi păgânii şi păcătoşii vor fi aduşi 
legaţi. Şi va da împăratul hotărârea asupra lor, aceea a osândei celei 
veşnice în focul cel nestins. Amin! 

DESPRE PECETLUIRE 



21 



Cuviosul Paisie Aghioritul 



- Părinte, peste cât timp se vor petrece aceste evenimente? 

- întârzie din pricina ta şi a mea, ca să dobândim o stare 
duhovnicească bună. Dumnezeu încă mai rabdă, pentru că de se vor 
întâmpla acum ne vom pierde amândoi. Nu se spune nicăieri în 
învăţătura lui Hristos despre un anumit timp 22 . însă Scriptura spune că 
semnele vremurilor vor înştiinţa despre venirea lor 23 . Să fim 
întotdeauna gata şi le vom vedea atunci când se va apropia timpul. 
Atunci vom fi mai siguri. Timpul şi experienţa vor descoperi celor treji 
- spune Sfântul Andrei al Cezareii. 24 

Mi-a căzut în mână o carte care avea pe copertă un 666 mare. Ei, 
oameni lipsiţi de mărime de suflet! O fac ca să-1 prezinte frumos pe 
şase şi să obişnuiască lumea cu el. Astfel, încet - încet va veni şi 
pecetluirea. 

- Părinte, şi nasturii ce se cos la haine se vând prinşi pe nişte hârtii 
care au numărul 666. 

- Măi, şi diavolul ăsta! Pe cartelele de credit l-au pus de mult timp. 
Acum şi pe nasturi. Mulţi pun pe 666 ca firmă, ca să fie preferate 



21 Fragmentul a fost publicat şi în cartea Trezvie duhovnicească, Schitul Lacu - Athos, 
2000. 

22 Matei 24,36; Marcu 13,32; Faptele Apostolilor 1,7; I Tesaloniceni 5,1; 

23 Matei 24,29; Marcu 13,24; Luca 21,25; 

24 Sfântul Andrei al Cezareii, Explicarea Apocalipsei Sfântului Ioan Evanghelistul, 
cap. 38, p.106, 340C. 

produsele lor. Unul îl sprijină pe altul. Adică 666 să ia de la 666. S-a 
scris că atunci când va circula reclama cu şarpele ce îşi mănâncă coada, 
asta va însemna că evreii vor stăpâni toată lumea. Acum şi- au pus 
numărul şi pe unele bancnote. 666 a cuprins şi China şi India. 

- Părinte, cum de ştiu şi totuşi pun acest număr? 

- Sfântul Evanghelist Ioan ştia ce va face diavolul, precum şi 
proorocii au prorocit că-L vor vinde pe Hristos pentru 30 de arginţi 25 , 
că-L vor adăpa cu oţet 26 , că-I vor împărţi hainele 27 . Cu 2000 de ani în 
urmă s-a scris în Apocalipsă că oamenii se vor pecetlui cu numărul 666. 
Cine are pricepere să socotească numărul fiarei; căci este număr de 
om. Şi numărul ei este şase sute şaizeci şi şase . Acum, ca să supună 
toată lumea, pun iarăşi acest număr de impozit vechi, care se leagă de 
trecutul lor slăvit. De aceea nu vor să-1 înlocuiască cu alt număr. Adică 
666 este simbolul lui mamona. L-au luat de la greutatea aurului - nu 
ştiau aceasta ce o spune Sfântul Ioan în Apocalipsă - dar nu încetează 
să fie mamona. Evanghelia însă spune: sau Hristos sau mamona. "Nu 
puteţi sluji lui Dumnezeu şi lui mamona " . 

Lucrurile înaintează în mod programat. In America câinii umblă 
fiind pecetluiţi cu un emiţător şi, pac!, îi găsesc. Aşa ştiu unde se află 
fiecare câine. Câinii care nu au marcaj şi sunt fără stăpân, îi omoară cu 
raze laser. După aceea vor începe să-i omoare şi pe oameni. Au 
pecetluit tone de peşti şi-i urmăresc din satelit în ce mare sunt. Acum 
iarăşi a apărut o boală, pentru care au aflat un vaccin care va fi 
obligatoriu şi, ca să-1 poată face cineva, îl vor pecetlui. Câţi oameni nu 
sunt deja pecetluiţi acolo cu raze laser, unii pe frunte şi alţii pe mână. 
Mai târziu, cel care nu va fi pecetluit cu numărul 666 nu va putea nici 
vinde, nici cumpăra, sau să ia împrumut, să fie numit într-un post etc. 
îmi spune gândul că antihrist cu acest sistem vrea să prindă toată lumea 
şi, dacă cineva nu este în sistem, nu va putea lucra, fie el roşu, fie 
negru, fie alb, adică toţi. Va supraveghea astfel printr-un sistem 

25 Zaharia 11,1-13; 

26 Psalmul 68,22; 

27 Psalmul 21,19; 

28 Apocalipsă 13,18; 

29 Matei 6,24; 

economic care va controla economia mondială şi numai aceia care au 
primit pecetea cu numărul 666 vor putea avea acces la schimburi 
comerciale. 

Dar ce vor păţi oamenii care se vor pecetlui!... Mi-a spus un 
specialist că prin razele laser se pricinuiesc vătămări. Oamenii care se 
vor pecetlui vor atrage astfel razele soarelui şi vor fi atât de vătămaţi 
încât îşi vor mânca limbile de durere 30 . Cei care nu se vor pecetlui vor 
petrece mai bine decât ceilalţi pentru că Hristos îi va ajuta pe cei ce nu 
s-au pecetluit. Acesta nu este puţin lucru! 

- Părinte, când îi va ajuta? După aceste evenimente? 

- Nu, chiar atunci. 

- Părinte, dacă nu vor putea vinde şi cumpăra, cum vor putea 
petrece mai bine? 

- Să vezi, Dumnezeu ştie un mod, îl ştiu şi eu. Aşadar..., m-a 
preocupat mult subiectul acesta şi mi-a trimis după aceea... o telegramă. 
Măi, măi, cum ne iconomiseşte Dumnezeu! 

- Părinte, de ce pecetluirea se numeşte şi încrestare? 

- Pentru că nu este la suprafaţă. Ce înseamnă "a încresta"? Nu 
înseamnă a trage linii adânci, crestături? Pecetluirea va fi încrestare, pe 
care o vor pune mai întâi pe toate produsele şi după aceea vor impune 
să se facă şi cu raze laser pe mâna sau pe fruntea oamenilor. Acum doi 
ani i-am spus unui medic din Toronto despre pecetluire şi acum, mi-a 
spus acela, a citit într-un ziar că în loc de cartelă cer amprentele 31 de la 
mână. Ei înaintează dar nu putem spune că va fi asta sau aceea. Unele 
televizoare trimise în ultimul timp în Grecia au şi un aparat care 
urmăresc pe cei ce privesc la televizor. Peste puţin toţi cei ce vor avea 
televizor vor privi la televizor, dar vor fi văzuţi şi ei. Adică vor urmări 
şi vor fi urmăriţi. Li se va controla astfel prin computer toată viaţa lor; 
ce spun, ce fac, totul. Vezi la ce fel de dictatură s-a gândit diavolul! La 
Bruxelles au o clădire întreagă cu 666, în care-şi adăpostesc 
computerul. Acest computer poate controla miliarde de oameni - sunt 
aproape şase miliarde în toată lumea. Toate le vor fi cunoscute printr-o 
răsucire de buton. Unii europeni s-au împotrivit, deoarece se tem de 



30 Apocalipsa 16,10; 

31 Stareţul se referea la imaginea palmei ce înlocuieşte cartela. 

dictatura mondială. Noi, ortodocşii, ne împotrivim, pentru că nu-1 vrem 
pe antihrist şi, fireşte, nici dictatura. Ne aşteaptă evenimente, dar nu vor 
dura mult. Pe cât s-a vătămat Ortodoxia prin comunism, pe atât se va 
vătăma şi acum. 

Noile buletine de identitate 

- Părinte, a spus cineva: "Cum de folosiţi bancnota de 5.000 de 
drahme care are pe ea nr. 666? Acelaşi lucru este şi cu buletinul" 

- Hârtia de 5.000 este ban - şi lira Angliei are pe ea pe regina 
Elisabeta; asta nu vatămă. "Cele ale Cezarului, daţi Cezarului" . Aici 
însă este vorba de identitatea mea, este ceva personal; nu este ban 33 . 
Identitatea înseamnă ceea ce înseamnă şi cuvântul; adică cineva se 
identifică cu cele pe care le declară. Ei pun pe diavolul şi să semnez că 
îl primesc. Cum să fac asta? 

- Părinte, ce legătură are acest buletin de identitate cu pecetluirea? 

- Buletinul de identitate nu este pecetea; este introducerea 
pecetluirii. 

- Părinte, lumea întreabă ce să facă în legătură cu noile buletine 
de identitate. 

- Atunci când vă întreabă, voi cel mai bine să le spuneţi oamenilor să 
întrebe pe duhovnicii lor şi să facă răbdare să vadă cum va acţiona 
Biserica, pentru că mulţi pun întrebări, dar puţini înţeleg răspunsurile. 
Deoarece eu am scris clar în broşura "Semnele vremurilor": Fiecare să 
acţioneze potrivit cu conştiinţa lui. Desigur, unii spun: "Ei, acestea 
sunt o părere a unui călugăr, nu este poziţia Bisericii". Eu însă nu mi- 
am spus părerea mea, ci am formulat simplu cuvintele lui Hristos, ale 
Evangheliei, pentru că propria noastră părere trebuie s-o supunem voii 
lui Dumnezeu, ce se exprimă în Evanghelie. Alţii, spun cele contrare 
celor ce le-am spus eu, spunând că le-a zis Părintele Paisie. Unii, care le 
aud, deşi lucrurile sunt aşa de serioase, nu întreabă dacă sunt aşa, dacă 
într-adevăr le-am spus, ci le cred. Eu nu mă tem, le spun cu curaj. Vin 



32 Matei 22,21; Marcu 12,17. 



33 "Banul vine de la stat şi tot la stat se duce, însă buletinul poartă chipul şi semnătura 
mea, îmi reprezintă identitatea" (n.n.) 

şi la Colibă şi aruncă 666 în cutie. în sfârşit, asta nu-i nimic! într-o zi 
mi- au pus o inscripţie pe uşă... Am crezut că a venit cineva, nu m-a 
găsit şi a scris "lipseşte", ca s-o vadă şi altcineva. Dar mă uit mai bine, 
şi ce să văd? Era scrisă o ocară. O astfel de ocară n-am auzit nici când 
eram mirean. Toată această situaţie va primi o măturătură bună, dar 
vom trece şi noi o furtună. Lumea s-a ridicat, trebuie să ne ridicăm şi 
noi cu multă rugăciune. 

Pe unii îi interesează subiectul buletinelor de identitate, alţii îl 
exploatează şi creează probleme. Biserica trebuie să ia o poziţie 
corectă. Să vorbească, să explice credincioşilor ca să înţeleagă că de 
vor lua buletinul de identitate, asta va constitui o cădere. în acelaşi 
timp să ceară de la stat ca noul buletin cel puţin să nu fie obligatoriu. 
Dacă Biserica ia o poziţie serioasă se va respecta libertatea 
credincioşilor, aşa încât cel ce vrea îşi va lua noul buletin, iar cel ce nu 
vrea, să-1 păstreze pe cel vechi; atunci vor plăti numai câteva nuci tari 
pentru că ceilalţi le vor sta împotrivă. Cea mai multă lume îşi va face 
treaba sa. Cei ce vor voi să se folosească lumeşte vor avea noul buletin, 
iar ceilalţi, sărmanii, cei credincioşi, vor avea buletinul vechi şi-i vor 
chinui. 

Acum, fiindcă ministrul a făgăduit să nu pună 666 în buletinele de 
identitate, nici la vedere, nici nevăzut, şi asta e ceva. Vom avea răbdare 
şi se va vedea ce va fi. Şi numai faptul că spun că nu îl pun pe 666 este 
ceva. Se leapădă şi ei înşişi. Să vedem în cele din urmă ce vor pune. 
Până să circule noile buletine de identitate, poate veni urgia lui 
Dumnezeu. După aceea, nu înseamnă că în 24 de ore toţi vor trebui sa- 
şi scoată buletine noi. Să iasă primele; se vor examina, să iasă ministrul 
mincinos, şi atunci lupta va fi dreaptă. Dacă acum continuăm 
protestele, aceia vor spune: "Iată, aceştia pricinuiesc tulburare. Deşi 
nu s-a pus problema, ei strigă şi protestează ". Câinele, dacă e păzitor 
bun, latră atunci când vine hoţul. Când pleacă, tace. Dacă însă continuă 
să latre, atunci nu e păzitor bun. 

- Părinte, au mai spus că, deoarece avem toleranţă religioasă, să 
nu se mai treacă apartenenţa religioasă în noile buletine de identitate. 

- Da, pe ei nu-i interesează, pe mine însă mă interesează, pentru că 
este identitatea mea. Scrie de unde sunt şi ce sunt. Dacă nu va apărea 

apartenenţa religioasă pe buletin, se vor ivi probleme. De pildă, va 
merge cineva la biroul de căsătorii. Dacă buletinul spune ortodox - 
indiferent de câte carate este - e în regulă. Dacă însă nu scrie 
apartenenţa religioasă cum să i se dea certificat de căsătorie? Pentru 
Biserică lucrul acesta va produce încurcătură 34 . Iar dacă se pune religia 
de bună voie, asta va fi şi ca o mărturisire. Europa este Europa. Aici 
este altceva. 35 

- Părinte, cum se va introduce pecetluirea? 

- încet-încet, după cartelă şi buletin de identitate, adică după 
"îndosariere", vor înainta în mod viclean la pecetluire. Vor sili prin 
diferite mijloace viclene, pentru ca oamenii să primească pecetea pe 
frunte sau pe mână. Vor forţa astfel lucrurile şi vor spune: "Vă veţi 
mişca numai cu cartele; banii se vor desfiinţa ". Va da cineva cartela la 
magazin şi va cumpăra şi vânzătorul va lua banii din bancă. Cel ce nu 
va avea cartelă, nu va putea nici vinde, nici cumpăra. Pe de altă parte 
vor începe să facă reclamă "sistemului perfect", pecetluirii cu raze 
laser cu 666 pe mână sau pe frunte, care nu se va vedea la exterior. In 
acelaşi timp la televizor vor arăta că cutare a luat cartela cutăruia şi i-a 
luat banii din bancă şi vor spune mereu: "Mai sigură este pecetluirea cu 
raze laser pe mână sau pe frunte, pentru că numai deţinătorul îşi ştie 
numărul lui. Pecetluirea este sistemul perfect. Celălalt nu-ţi va putea lua 
nici capul, nici mâna şi nici nu-ţi va vedea pecetea". De aceea lasă 
acum pe hoţi, pe făcătorii de rele să are. Au jefuit cincisprezece chilii 
din jurul Kareii. Pe unul l-au omorât ca să-1 prade. Astfel fiecare va afla 
prilejul să prade şi să ia orice vrea. Să spunem că vrea să răpească un 
ogor, va spune că era chipurile al bunicului său sau că 1-a închiriat 
cândva pentru păşunat, aşa că, hai, vezi dacă poţi să-i dai de capăt. Vor 
spune după aceea cei competenţi: "Din păcate nu-i putem controla; 
controlul se poate face numai la computer", şi vor înainta spre 



34 în Grecia certificatul de căsătorie îl dă numai Biserica Ortodoxă, care nu admite 
căsătoria religioasă cu neortodocşi, oricare ar fi: catolici, protestanţi, iudei, 
musulmani! (conf. Canonului 72 Sinodul VI Ecumenic). 

35 într-adevăr, părintele cu mult discernământ învaţă că atâta timp cât legile lumii se 
împotrivesc credinţei neamului, ne putem opune a le primi şi pune în aplicare, (n.n.) 

pecetluire. Vor căuta apoi la computer să vadă dacă eşti pecetluit, ca să 
te servească sau nu. 

Cei trei ani şi jumătate 36 vor fi grei şi o vor plăti unii care nu vor fi 
de acord cu acest sistem. Pentru unii ca aceştia vor găsi vreo pricină şi 
îi vor băga în închisoare. După un an îi vor duce în alt oraş pentru 
cercetări, ca să treacă pe la alt tribunal; dintr-un oraş în altul. După 
aceea vor spune: "Să ne ierţi, eşti nevinovat. Dacă ai fi fost pecetluit, 
am fi cercetat despre tine într-un minut. Acum însă nu-ţi putem face 
control". 

- Părinte, vor putea impune pecetluirea cu sila? 

- "Politeţea" lor nu va ajunge până acolo! Vor fi politicoşi pentru că 
vor fi... europeni. Vor arăta că sunt la înălţime. Nu vor chinui pe 
oameni, dar omul nu va putea trăi, dacă nu are pecetea. Vor spune: 
"Fără pecete vă chinuiţi! Dacă aţi fî primit-o, nu aţi fi trăit aşa de greu." 
Nu vor putea folosi nici monezi de aur, nici dolari dacă vor avea. De 
aceea, dacă fiecare se va îngriji să trăiască de pe acum simplu, în 
cumpătare, va putea trăi în acei ani. Să aibă un ogoraş, să cultive 
grâu, cartofi. Să pună puţini măslini şi atunci, cu vreun animal, cu 
vreo capră, cu puţine găini va putea înfrunta nevoile familiei sale. 
Pentru că şi provizii de ar face nu-i vor folosi mult, deoarece alimentele 
nu ţin mult, şi se strică repede. Fireşte, greul va dura puţin, trei-trei ani 
şi jumătate. Pentru cei aleşi se vor scurta zilele 37 . Nu-şi vor da seama 
când au trecut. Dumnezeu nu va lăsa pe om neajutorat. 

- Părinte, în aceşti ani grei va interveni Hristos? 

- Da. Vezi, dacă aici unui nedreptăţit, care are dispoziţie bună, 
fiindcă este îndreptăţit să primească ajutorul dumnezeiesc, i se arată de 
multe ori sfinţii, Maica Domnului, Hristos, ca să-1 mântuiască, cu cât 
mai mult atunci când sărmana lume se va afla într-o situaţie atât de 
grea. Va fî o vijelie, o mică ocupaţie a lui satana- antihrist. După aceea 
va mânca o palmă de la Hristos, se vor cutremura toate neamurile şi va 
veni pacea în lume pentru mulţi ani. De această dată Hristos va da o 
ocazie ca să se mântuiască făptura Sa. Hristos îşi va lăsa făptura Sa? Se 
va arăta la punctul culminant, când oamenii nu ar mai putea ieşi, 



36 Daniel 9,27; Apocalipsa 12,6 şi 13,5. 

37 Matei 24,22; Marcu 13,20. 

singuri, ca să-i mântuiască din mâinile lui antihrist. Oamenii se vor 
întoarce la Hristos şi va veni în toată lumea o linişte duhovnicească 
pentru mulţi ani. Unii leagă a Doua Venire de această intervenţie a lui 
Hristos. Eu nu pot spune asta. Gândul îmi spune că nu va fi a Doua 
Venire, când va veni ca Judecător, ci o intervenţie a lui Hristos, pentru 
că sunt atâtea fapte care nu s-au petrecut încă. Va interveni Hristos, va 
da o brâncă acestui întreg sistem, va pedepsi tot răul şi în cele din urmă 
îl va transforma în bine. Drumurile se vor umple de locuri de închinare. 
Autobuzele vor avea icoane pe dinafară. Toţi oamenii vor crede. Te vor 
trage să le vorbeşti despre Hristos. Aşa se va propovădui Evanghelia la 
toată lumea 38 şi atunci Hristos va veni ca Judecător să judece lumea. 
Altceva este Judecata, altceva o intervenţie a lui Hristos, ca să ajute 
făptura Sa. 

- Pecetluirea este totuna cu lepădarea? 

- Deşi Sfântul Ioan Evanghelistul spune clar în Apocalipsă despre 
pecetluire, unii nu înţeleg. Ce să le spui? Din păcate auzi o grămadă de 
neghiobii ale minţii de la unii "cunoscători" contemporani. Unul spune: 
"Eu voi primi buletinul cu 666 şi voi pune o cruce ". Altul: "Eu voi 
primi pecetea pe frunte şi îmi voi face şi o cruce pe ea... " Şi o grămadă 
de asemenea prostii. Ei cred că se vor sfinţii în felul acesta, câtă vreme 
acestea sunt înşelări. Un episcop mi-a spus: "Eu, lângă semnătură voi 
face şi o cruce. Nu mă lepăd de Hristos, ci, simplu, mă slujesc 
(folosesc). In regulă - îi spun - tu eşti episcop şi pui o cruce lângă 
numele tău în virtutea calităţii ce o ai; altul este arhimandrit şi pune şi 
el, datorită rangului ce-l are, o cruce. Lumea ce va face? " Lucrul 
murdar nu se sfinţeşte. Apa curată primeşte harul şi se face aghiazmă. 
Urina nu se face aghiazmă. Piatra se face pâine prin minune. Necurăţia 
nu primeşte sfinţenie. Prin urmare, diavolul, antihristul, atunci când 
este în buletinul nostru de identitate, pe mână sau pe fruntea noastră cu 
simbolul lui, nu se sfinţeşte deşi am pune şi o cruce. Avem puterea 
Sfintei Cruci, a Lemnului Sfânt, a harului dumnezeiesc a lui Hristos, 
numai atunci când păstrăm harul Sfântului Botez, prin care ne lepădăm 
de satana, ne unim cu Hristos şi primim Pecetea Sfântă: "Pecetea 



38 Matei 24,14; Marcu 13,10; 

darului Sfântului Duh" . Vezi, unii ca aceştia merg înainte cu o logică... 
Vor pune alături o cruce şi totul e în regulă. Şi deşi vedem că Sfântul 
Apostol Petru s-a lepădat numai la exterior de Hristos, dar şi asta a fost 
tot lepădare 39 , aceştia se leapădă de pecetea cea sfântă a lui Hristos ce li 
s-a dat la Sfântul Botez, ca să primească pecetea lui antihrist, şi spun că 
au înlăuntrul lor pe Hristos! 

- Părinte, dar dacă cineva primeşte pecetea din neştiinţă? 

- Aceasta se va putea întâmpla numai din nepăsare. Ce neştiinţă să 
fie, atunci când lucrurile sunt atât de clare? Chiar dacă nu ar şti cineva, 
trebuie să se intereseze şi să afle. Dacă spune că n-am ştiut şi pentru 
asta am primit pecetea, Hristos ne va spune: "Făţarnicule, faţa cerului 
ştiţi s-o judecaţi, iar semnele vremilor nu puteţi!" . Chiar de s-ar 
pecetlui cineva din neştiinţă, pierde harul dumnezeiesc şi primeşte 
lucrarea diavolească. Vezi, copilaşul, la Sfântul Botez, atunci când 
preotul îl afundă în apă 41 primeşte pe Sfântul Duh, fără ca acela să-şi 
dea seama de asta şi după aceea sălăşluieşte în el harul dumnezeiesc. 



39 Matei 26, 69-75; Marcu 14,66-72; Luca 22,54-62; Ioan 18, 16-18; 25-27. 

40 Matei 16,3 

41 Conform Canonului 50 al Sfinţilor Apostoli, Botezul valid se face numai prin cele 
trei afundări în apă. 

50 



LEGALIZAREA , 
LEGITIMA 



MICII 
PENTRU 



MONAHALE 



RAI 



Pustnicul Ghimnazie Moldoveanul 



în ziua de azi, se legalizează şi se impozitează totul: munţi şi văi, 
păduri, vii şi livezi, grădini şi parcuri, râuri şi izvoare. Dacă nu sînt 
trecute în dosare şi chitanţe, sînt ca şi cum n-ar fi. 

Iată că, mai nou, acest principiu este aplicat şi monahilor. 

Pentru ca nici ei, nici societatea să nu aibă îndoieli asupra propriei 
existenţe, Sinodul BOR a adoptat o lege prin care înfiinţează nişte 
tichete "monahale", zise legitimaţii, legalizând în acest chip pe 
călugări, pentru a nu vagabonda ilegal prin pustii, precum oarecând Ilie 
Proorocul, ori Ioan Botezătorul. Este acordată libertatea doar monahilor 
"pecetluiţi" de a circula, de a-şi vizita părinţii, rudele, prietenii, ori de a 
se stabili într-o altă mănăstire, libertatea de a călători fără restricţii 
comuniste. 

Aşa au gândit stăpânii Bisericii: dacă în lume unii legalizează 
incestul şi eutanasia, alţii - homosexualitatea şi pedofilia, şi câte alte 
"necesităţi", ei de ce n-ar "legaliza" monahismul? Chiar dacă nimeni 
nu le-o cere - monahi, duhovnici, stareţi etc. - dumnealor totuşi o fac, 
aşa, din oficiu. Ca să intrăm şi noi în rând cu oamenii, pentru a nu fi 
confundaţi cu haiducii ori partizanii. 

Precauţii utile, chiar necesare astăzi, când nu mila Domnului, ci 
leafa Statului te ţine în mănăstire, leafă ce-ţi garantează confortul şi 
bunăstarea pentru o bătrâneţe fericită. Iată că monahii întreţinuţi ai 
guvernului îşi legalizează pustnicia, renunţând la libertatea în Hristos, 
libertate riscantă pentru liniştea şi odihna lor. 

L-au scos din mijlocul lor pe Hristosul goilor şi flămânzilor, al 
curvelor şi proscrişilor, pentru a beneficia de privilegiile Annei şi 
Caiafei. Dacă - începând cu Apostolii - creştinii se socoteau paria în 
această lume, după cum însuşi Hristos a fost socotit, astăzi călugării 
aspiră la statutul de paria cu legitimaţie. Paria cu acte în regulă, pentru 
a nu avea probleme, nu cu Hristos, ci cu lumea, pe care ei susţin că au 
lăsat-o, luând crucea suferinţelor lui Hristos. Paria cu autorizaţie, pentru 
a nu mai fi înjuraţi pe străzi cu epitete de genul: golan, vagabond, om 
fără căpătâi, calomnii ce le afectează statutul de cetăţean cuminte şi 
onorabil, dornic şi el de intrare în Europa. Paria ce-şi apără "mândria de 
om", având şi ei "personalitatea" şi "demnitatea" lor - nu a lui Hristos, 
"vagabondul" smerit, predicator neautorizat, răspândind o credinţă la 
fel de neautorizată, ilegală şi antisocială. 

După legile monahale rămase din vechime, în tot ce săvârşea, 
călugărul era binecuvântat de bătrânul său, bătrân cu viaţă 
duhovnicească şi autoritate deplină. Cuvântul bătrânului, sfatul şi 
hotărârea lui asupra unei situaţii erau de ajuns pentru mântuirea 
ucenicului. Bătrânul nevoitor era pentru tânărul monah mai mult decât 
duhovnic ori stareţ, căci sfinţenia şi discernământul lui arătau că în el 
era Duhul lui Dumnezeu. Dacă se întâmplă să citim în istoria 
monahismului că unii monahi săvârşeau fapte bizare pentru cei din jur, 
înţelegem că le făceau cu blagoslovenie de taină, împlinind un canon, 
ştiut doar de ei şi de duhovnic. Aşa a fost dintotdeauna. 
Astăzi însă, iată că autoritatea duhovnicului e pusă la îndoială şi 
încălcată. Duhovnicul e privat de libertatea de a hotărî tainic între el şi 
ucenic amănuntele mântuirii, printr-o inovaţie laică şi scolastică, 
elaborată de ierarhii BOR: legitimaţia de călugăr. N-au fost consultaţi 
pentru această decizie nici stareţii, nici duhovnicii, nici monahii. Pentru 
şi peste toţi au hotărât abuziv şi umilitor ierarhii, dispreţuind orice 
eventuale alte opinii. 

în cartea numită Molitfelnic există o slujbă prin care laicul e trecut în 
rândul monahilor: Rănduiala tunderii monahului. Această slujbă, iară 
alte legitimaţii şi accesorii lumeşti, e singura formă valabilă şi necesară 
pentru a deveni monah; e singurul mijloc legal/canonic ortodox, lăsat 
nouă de îngerul lui Dumnezeu prin mijlocirea Sfântului Pahomie, cel ce 
a primit sfânta rânduială a chipului călugăresc. Nu legitimaţii, nu 
tichete şi cartele "călugăreşti", ci schimbare în duh, prin duhovnicească 
lucrare! 

Obiectivul sfânt de altădată, Crucea lui Hristos, e schimbat cu o 
nouă "cruce", crucea falsă a suferinţei închinate prosperităţii umaniste, 
doctrinelor şi ideologiilor nihiliste: "crucea" dracului filantrop, "iubitor 
de oameni" - împotriva durerii şi răstignirii pe Crucea lui Hristos. 

Demonică dedublare, "anti-crucea" a furat minţile ierarhilor noştri, 
răstignind monahismul pe "crucea" progresului şi bunăstării, eficienţei 
şi modernizării. "Cruce" de catifea netedă şi parfumată, legalizată şi 
salarizată. Fără asperităţi şi impurităţi. Fără dureri, griji şi necazuri. Ca 
să o poată duce pe umerii lor monahii cuminţi şi prosperi. 

Cât despre adevăratul monahism al celor din urmă timpuri, vedenia 
de la anul 1854 a Stareţului Ioasaf din Mănăstirea "Sfântul Sava" este 
deosebit de grăitoare: "[...] mai mergând noi puţin, am văzut de 
departe şi alţi oameni, şi aceştia tot cu haine călugăreşti îmbrăcaţi ca 
şi ceilalţi. Insă îmbrăcămintea şi feţele lor străluceau mai mult decât 
soarele şi aveau mai multă şi mai mare slavă decât ceilalţi, dar erau 
puţini la număr. Atunci am întrebat pe povăţuitorul meu zicând: "Sfinte 
Gheorghe, cine sunt aceştia? Ce sunt de au atâta slavă, strălucire şi 
frumuseţe şi ce au săvârşit în viaţa lor?". Atunci el mi-a răspuns 
zicând: "Aceştia sunt călugării cei de acum, care fără povăţuitori şi 
fără pilda faptelor bune ale altora, ci numai din singura lor bunăvoinţă 
au râvnit faptele bune ale călugărilor celor de demult, săvârşind 
faptele cele bune ale lor, bineplăcând lui Dumnezeu. Şi pentru aceasta 
i-a proslăvit pe ei Dumnezeu. " 

[...] In zilele acestea, se potriveşte cuvântul: "Cel ce măntuieşte, 
mântuiască-şi sufletul său!" Nimeni să nu aştepte ajutor de la altul, ci 
numai de la Maica Domnului. Cel ce va cădea la Dânsa cu tot sufletul, 
îl va povăţui şi cu adevărat se va mântui, pentru că toate câte le voieşte 

le poate, căci : "Mult pot rugăciunile Maicii spre îmblânzirea 
Stăpânului. " 

Iată că astăzi îngereasca descoperire a expirat, iar a te ruga, a posti, a 
bate metanii, iară legitimaţie, constituie infracţiune. Plângi şi te căieşti 
în zadar de păcatele tale, căci Dumnezeu aude şi iartă doar pe cei cu 
legitimaţii. Dacă mântuirea vine prin legitimaţii, adio duhovnic şi 
duhovnicie! - ne facem frizeri. Dacă mântuirea vine prin legitimaţii, 
cine-i în Rai? 



42 în Hrană duhovnicească, Sfântul Ioan Iacob Hozevitul 

PROOROCIRI DESPRE SFÂR{IT 



Avva Pamvo 43 



Avva Pamvo 1-a trimis pe ucenicul sau ca să vândă rucodelia sa. Şi 
făcând 16 zile (după cum ne spunea nouă) noaptea dormea în tinda 
bisericii Sfântului Apostol Marcu, şi văzând slujba bisericii s-a întors la 
bătrânul. A învăţat încă şi câteva tropare. 

Deci i-a zis lui bătrânul: "Te văd fiule tulburat. Nu cumva vreo ispită 
ţi s-a întâmplat în cetate?" Răspuns-a fratele: "Cu adevărat Avvo, întru 
lenevire cheltuim zilele noastre, în pustia aceasta şi nici canoane, nici 
tropare nu cântăm. Mergând la Alexandria, am văzut cetele bisericii 
cum cântă şi m-am întristat că nu cântam şi noi canoanele şi troparele." 

I-a zis lui bătrânul: "Amar nouă fiule, că au ajuns zilele în care vor 
lăsa călugării hrana cea tare, cea zisă prin Sfântul Duh şi vor urma 
cântărilor şi glasurilor, căci ce umilinţă şi ce lacrimi se nasc din 
tropare? Când stă cineva în biserică sau în chilie şi îşi înalţă glasul său 
ca neputincioşii? Că dacă înaintea lui Dumnezeu stăm, suntem datori să 
stăm cu multă umilinţă şi nu cu răspândire, că n-au ieşit călugării în 
pustia aceasta ca să stea înaintea lui Dumnezeu şi să se răspândească şi 
să cânte cântări cu viers şi să pună glasurile la rânduială cu meşteşug, 
să-şi clatine mâinile, să-şi târască picioarele, ci suntem datori cu frica 



43 Patericul Egiptean, pg. 209 cuvântul 15. 

lui Dumnezeu şi cu cutremur, cu lacrimi şi suspinuri, cu glas evlavios, 
umilit, măsurat şi smerit să aducem lui Dumnezeu rugăciune. 

Că iată îţi zic ţie fiule, vor veni zile când vor strica creştinii cărţile 
Sfintelor Evanghelii şi ale Sfinţilor Apostoli şi ale dumnezeieştilor 
Prooroci, ştergând Sfintele Scripturi şi scriind tropare şi cuvinte 
elineşti. Şi se va revărsa mintea la acestea, iar de la acelea se va 
depărta. Pentru aceasta Părinţii noştri au zis: „Cei ce sunt în pustia 
aceasta să nu scrie vieţile şi cuvintele părinţilor pe pergament, ci pe 
hârtii, că va să şteargă neamul cel de pe urmă vieţile părinţilor şi să 
scrie după voia lor, fiindcă mare este necazul ce va să vină." Şi i-a 
zis lui fratele: "Aşadar se vor schimba obiceiurile şi aşezămintele 
creştinilor şi nu vor fi preoţi în biserică să facă acestea?" Şi a zis 
bătrânul: "In astfel de vremuri se va răci dragostea multora şi va fi 
necaz mult. Năpădirile păgânilor şi pornirile noroadelor, neastâmpărul 
împăraţilor, desfătarea preoţilor, lenevirea călugărilor. Vor fi egumeni 
nebăgând seama de mântuirea lor şi a turmei, osârdnici toţi şi silitori 
la mese şi gâlcevitori, leneşi la rugăciuni şi la clevetiri grabnici, gata 
spre a osândi vieţile bătrânilor şi cuvintele lor, nici urmăndu-le, nici 
auzindu-le, ci mai vârtos ocărăndu-le şi zicând: "De-amfifost şi noi în 
zilele lor ne-amfi nevoit şi noi. " Iar episcopii în zilele acelea se vor sfii 
de feţele celor puternici, judecând judecăţi cu daruri, nepărtinind pe 
cel sărac la judecată, necăjind pe văduve şi pe sărmani chinuindu-i. Va 
intra încă şi în norod necredinţă, curvie, urâciune, vrajbă, zavistie, 
întărâtări, furtişaguri şi beţie." Şi a zis fratele: "Ce va face cineva în 
vremile şi anii aceia?" Şi a zis bătrânul: "Fiule în acele zile cel ce îşi 
mântuieşte sufletul său mare se va chema în împărăţia cerurilor." 



56 



4TTRADEV R NE TEMEM 

Ieromonahul Hristodul Aghioritul 44 



Unii spun fără să se gândească prea mult: "Şi de ce ne temem?" 
Amintim tuturor acestora care găsesc încontinuu pretexte pentru 
păcatele lor că "începutul înţelepciunii este frica de Dumnezeu " (Psalm 
110, 10), care este însă o teamă dezinteresată, izvorând din străduinţa 
unui suflet cucernic şi credincios, de a nu face ceva ce nu i-ar plăcea lui 
Dumnezeu sau ceva care L-ar mâhni. 

In ceea ce priveşte subiectul nostru, dacă ne temem, ne temem să nu- 
L întristăm pe Sfântul Duh: "Să nu întristaţi Duhul cel Sfânt al lui 
Dumnezeu, întru care aţi fost pecetluiţi pentru ziua răscumpărării " 
(Efeseni 4, 30), aşa cum spune îndemnul Apostolului nostru. Toţi cei 
care protestează şi pun înainte piepturile lor arată că nu se tem de 
nimeni şi merg împotriva sistemului mondial; lucru pe care ceilalţi nici 
măcar nu-1 pot înţelege, fiindcă se tem să nu piardă bunurile materiale 
de care se bucură şi care, toate, provin direct de la cei care-şi impun 
planurile lor antihriste. 

Părintele Porfirie, întrebat fiind de către stareţul unei mănăstiri de ce 
n-a spus ceva lumii despre acest subiect al cărţilor de identitate şi al 
numărului 666, a dat următorul răspuns, în care e cuprins întregul 
adevăr. 



44 Fragmentul a fost publicat şi în cartea La apusul libertăţii sub acelaşi autor. 

Iată cum explică părintele de ce unii desconsideră subiectul în cauză: 
"Şi eu lupt pentru această problemă, dar în mod diferit. Am constatat 
că mintea omului, iubind patimile, este întunecată şi nevăzătoare. 
Aşadar, orice aş spune, pentru că mintea aceasta a omului e lipsită de 
lumină şi nu vede, fiindcă e întunecată de patimi, cuvintele mele nu vor 
ajuta cu nimic. De aceea, toate eforturile mele constau în a- 1 face pe 
om să înţeleagă că din cauza patimilor sale e orb şi că de aceea e 
firesc să nu vadă. Fac acest lucru pentru a-l îndemna pe om să-şi 
cureţe sufletul ca să poată vedea şi singur toate câte se întâmplă în 
zilele noastre ". 

Aceasta este astăzi o constatare obişnuită. Vedem teologi, duhovnici 
etc, care pe de o parte spun "este", iar pe de alta spun "poate nu este", 
arătând astfel, fără să se ascundă, că ei înşişi sunt lipsiţi de vederea 
duhovnicească şi că sunt purtaţi şi "duşi de valuri, purtaţi încoace şi 
încolo de orice vânt al învăţăturii, prin înşelăciunea oamenilor, prin 
vicleşugul lor, spre uneltirea rătăcirii" (Efeseni 4,14). Prin această 
purtare şi prin această conduită a lor, singurul lucru pe care-1 reuşesc 
este să se expună continuu pe ei înşişi şi să dovedească în mod real că 
nu văd. Sfinţii noştri când spuneau "da" era "da" şi când spuneau "nu" 
era "nu". Adeverind acest lucru, Apostolul Pavel scrie: "Credincios 
este Dumnezeu, că n-a fost cuvântul nostru către voi da şi nu " (II 
Corinteni 1, 18). Astfel, ei înşişi, prin atitudinea lor, arată tuturor celor 
care îi ascultă că dau atenţie cuvântului Evangheliei, după cum scrie 
Părintele Paisie în cartea sa "Părinţi atoniţi şi întâmplări din Muntele 
Athos": "Dacă cumva cineva dintre noi, părinţii egumeni, este puţin 
nevăzător duhovniceşte, să nu cerem supunere oarbă de la călugări, ca 
să nu cădem cu toţii în prăpastie, aşa cum scrie: «Şi dacă orb pe orb va 
călăuzi, amândoi vor cădea în groapă»" (Matei 15, 14). Părintele 
Paisie, datorită sufletului său purificat şi minţii sale cu totul 
străvăzătoare şi curate, a văzut toate câte se întâmplă, de aceea scrie: 
"(...) în timp semnele apar foarte limpezi: "fiara" de la Bruxelles, cu 
666, a sorbit aproape toate statele în computer. Cartea de identitate 
sau introducerea peceţii, ce altceva arată?". 

Vedem cum toţi se ocupă numai şi numai de introducerea numărului 
666 în viata noastră şi nu vorbesc deloc de lucrurile profeţite care deja 

se împlinesc în zilele noastre şi care sunt legate direct de promovarea 
acestui sistem economic mondial. 

Supunerea noastră trebuie să dovedească discernământ. Pentru 
că Domnul nostru Iisus Hristos respectă ca nimeni altul libertatea 
persoanei umane şi niciodată nu ne încalcă libertatea personală, va 
trebui să avem discernământul necesar în ceea ce priveşte această temă 
delicată pe care o analizăm mai departe, fiindcă am văzut neliniştea 
unor fraţi ai noştri care, ascultând câteodată vreun patriarh, vreun 
episcop sau vreun duhovnic, spunându-le ceva ce nu seamănă cu 
tradiţia noastră ortodoxă, se întreabă dacă trebuie să asculte sau nu, 
având în vedere că aceştia poartă un grad în ierarhia preoţească. 

Trebuie să înţelegem foarte bine că toţi oamenii avem o calitate, pe 
care bineînţeles o acceptăm de bunăvoie şi în libertate: suntem toţi robi 
ai Domnului nostru Hristos: şi patriarhul, şi arhiepiscopul, şi episcopul, 
şi diaconul, şi călugărul, şi mireanul, toţi suntem robi "îndatoraţi" a 
asculta cuvântul lui Dumnezeu. Şi toţi uniţi alcătuim împreună cu 
capul, care este Hristos, Trupul Bisericii. Aşadar, Dumnezeu a rânduit 
să fim toţi împreună uniţi cu El. El să fie capul, iar noi toţi să fim 
mădularele trupului, într-o unire de nedesfăcut; adică un membru să 
depindă în totalitate de celălalt, ceea ce înseamnă că dacă un singur 
mădular suferă, atunci să sufere întreg trupul. Dumnezeu a rânduit ca 
un mădular, despărţit de trup, să nu poată exista de unul singur; şi acest 
lucru 1-a făcut bunul Dumnezeu ca să ne unească cu dragostea 
desăvârşită. Aducem aici un mic exemplu: patriarhul, care este cel 
dintâi în ierarhia robilor Lui, nu poate săvârşi de unul singur Taina 
Sfintei Euharistii, ci e nevoie obligatoriu să fie de faţă cel puţin încă un 
membru de rând al Bisericii; şi se arată generozitatea lui Dumnezeu, 
faptul că a rânduit ca un singur mădular să aibă absolută nevoie de 
celălalt şi să depindă unul de altul. 

Apostolul Pavel arată foarte bine că suntem "trupul lui Hristos şi 
mădulare fiecare în parte" (I Cor. 12, 27). 

Aşadar, toţi robii din ierarhia Bisericii de la gradul cel mai înalt, 
al patriarhului, şi până la gradul cel mai mic, al mireanului, au o 
singură datorie: să se supună şi să asculte în mod absolut de 
cuvântul lui Dumnezeu. Singura diferenţă care există este aceea că 

gradele superioare ale ierarhiei Bisericii şi-au asumat lucrarea de a 
transmite cuvântul lui Dumnezeu spre gradele inferioare, şi acest lucru 
pentru că Hristos Dumnezeu "nu este Dumnezeu al neorănduielii, ci al 
păcii", Care voieşte "ca toate să se facă cu cuviinţă şi după rănduială" 
(I Corinteni 14,33,40). 

Trebuie însă să înţelegem foarte bine că, în ciuda faptului că există o 
ierarhie a robilor Bisericii care sunt obligaţi să fie strâns legaţi şi uniţi 
cu Capul, totuşi, pentru că ei sunt robi, dar trăiesc în libertate, în orice 
moment vor dori pot refuza cuvântul Domnului nostru şi folosi propria 
lor judecată şi pot urma propria lor voinţă. 

Aici începe problema, pentru că, în timp ce aparent sunt robi ai lui 
Dumnezeu, de fapt servesc propria lor voinţă, făcând uz de propria lor 
judecată. 

Să vedem ce ne spune Domnul despre ceea ce trebuie să facem în 
acest caz: 

Pe când Domnul Hristos se afla pe pământ împreună cu ucenicii şi cu 
Apostolii Săi, la un moment dat i-a îndemnat să fie atenţi la învăţătura 
fariseilor; şi aceasta pentru a distinge dacă ei caută cu adevărat cele ce 
sunt ale lui Dumnezeu. Atunci a spus: "Cărturarii şi fariseii au şezut în 
scaunul lui Moise; deci toate câte vă vor zice vouă, faceţi-le şi păziţi- 
le; dar după faptele lor nu faceţi, că ei zic, dar nu fac" (Matei 23, 2-3). 
Să vedem aici, cu luare aminte, ce spune Hristos: "Cărturarii şi fariseii 
au şezut în scaunul lui Moise". Cu aceste cuvinte Domnul nostru face 
cunoscut ucenicilor Săi că scaunul pe care şezuse mai înainte proorocul 
Moise şi din care învăţa poporul cuvântul lui Dumnezeu ca reprezentant 
al Lui îl luaseră acum cărturarii şi fariseii, oameni plini de ipocrizie. Cu 
toate că scaunul şi l-au însuşit oameni plini de patimi, Hristos nu îi 
îndeamnă totuşi pe ucenicii Săi şi nici poporul să plece de lângă acest 
fel de învăţători şi nici nu-i îndeamnă să nu-i asculte, ci îi sfătuieşte în 
felul următor: "Toate câte vă vor zice vouă, faceţi-le şi păziţi-le". Să 
fim cu luare-aminte la ceea ce le spune: "Cele ce vă spun să păziţi, să 
păziţi!". Vedem că Hristos Domnul nostru, pentru că ei se găsesc 
ierarhic pe scaunul lui Moise, nu ne-a dat poruncă să ascultăm de ce 
este al lor, adică de produsul propriei lor raţiuni şi gândiri, adică de 

ceea ce izvorăşte din criteriile lor interesate. Ne-a dat porunca să-i 
ascultăm numai în ceea ce ne spun să păzim. 

Cuvântul "a păzi" se referă la tot ceea ce Domnul ne-a spus să 
împlinim sau tot ceea ce e scris în Sfânta Scriptură, sau tot ceea ce a 
fost legiuit de Părinţii Bisericii prin Sinoadele Ecumenice. Aşadar 
aceştia au datoria de a asculta cuvântul lui Dumnezeu şi, prin urmare, 
de a ne îndemna pe noi să-1 păzim. Dacă ei, ca robi ai lui Dumnezeu, 
aflându-se în libertate, nu vor voi să dea ascultare anumitor lucruri, vor 
fi liberi să nu dea ascultare, suportând însă toate consecinţele pe care le 
aduce cu sine apostazia, această neascultare şi îndepărtare a lor de 
cuvântul lui Dumnezeu. 

Noi, fiindcă suntem datori să ascultăm numai poruncile Domnului 
nostru, întrucât cei ce ne sunt superiori ierarhic nu ne îndeamnă să 
păzim vreuna din poruncile Domnului, nu suntem datori să-i ascultăm; 
dacă am fi datori, cuvântul lui Dumnezeu ar spune: toate câte vi le spun 
vouă să le faceţi, faceţi-le; adică toate câte vi le spun să le înfăptuiţi, 
înfăptuiţi- le. Dimpotrivă, nu numai că nu trebuie să ascultăm de 
părerile lor, dar Apostolul Pavel este mult mai aspru şi spune: "Chiar 
dacă noi sau un înger din cer v-ar vesti altă Evanghelie decât aceasta 
pe care v-am vestit-o, să fie anatema!" (Galateni 1, 8). 

Domnul nostru, Care după învierea Sa i-a trimis pe Apostoli la 
capătul lumii, nu le-a dat poruncă să meargă şi să-i înveţe pe oameni 
învăţături diferite, porunci omeneşti, cuvinte teologice frumoase şi 
poveşti nemuritoare. Două sunt poruncile pe care le-a dat lor, spunând: 
"Drept aceea, mergând, învăţaţi toate neamurile, botezăndu-le în 
numele Tatălui şi al Fiului şi al Sfântului Duh, învăţându-le să 
păzească toate câte v-am poruncit vouă" (Matei 28, 19-20). 

Vedem, aşadar, că cea dintâi poruncă este de a-i boteza pe 
credincioşi, pentru a se sălăşlui Dumnezeu însuşi în cei botezaţi, iar cea 
de-a doua este de a-i îndemna pe credincioşi să păzească toate câte El a 
dat poruncă să fie păzite. 

Prin urmare, Sfinţii Apostoli şi apoi urmaşii lor, patriarhii, episcopii, 
preoţii, teologii şi aşa mai departe, nu pot să-i înveţe pe oameni ceea ce 
le spun propriile lor gânduri că e corect sau ceea ce ei înşişi cred că 
trebuie să facem în fiecare situaţie. Fie cineva patriarh, arhiepiscop, 

duhovnic, preot, diacon, călugăr sau mirean, este obligat să transmită 
cuvântul lui Dumnezeu, sfătuind anume să păzim poruncile Domnului 
nostru: "Căci nu ne propovăduim pe noi înşine, ci pe Hristos Iisus, 
Domnul, iar noi înşine suntem slugile voastre, pentru Iisus" (II 
Corinteni 4, 5). 

Aşa trebuie să avem o ascultare plină de discernământ, la care putem 
ajunge numai prin umilinţă adevărată. De asemenea, trebuie ca toţi 
robii lui Dumnezeu, indiferent de gradul pe care-1 au în ierarhie prin 
iconomia lui Dumnezeu, să fie uniţi prin ascultare cu Capul Bisericii, 
Care este Domnul Iisus, pentru că, dacă un singur mădular e tăiat, acest 
fapt aduce neorânduială în tot trupul, iar acest membru va da socoteală 
pentru dezordinea pe care o va crea. 

Terminând cuvântul Său, Domnul a spus: "Dar după faptele lor nu 
faceţi, că ei zic, dar nu fac" (Matei 23, 3). Aici ne putem minuna de 
măreţia dragostei lui Dumnezeu, Care ne îndeamnă să păzim tot ce ei 
ne spun să păzim, nu însă să şi facem ce fac ei, pentru că prefâcându-se, 
ei vor spune, dar nu vor înfăptui. Aici Domnul nostru Hristos ne arată 
că nu trebuie să-i judecăm, şi faptele lor viclene să nu devină cauză a 
depărtării noastre de El; ne spune că trebuie să păzim cu credinţă ceea 
ce ne spun să păzim, indiferent dacă ei înşişi în esenţă nu-L slujesc, nici 
nu-L iubesc, ci sunt nevoiţi de scaunul pe care sunt aşezaţi să se 
prefacă, îndemnându-ne să păzim poruncile Lui. 

Deosebind acum voi înşivă adevărul, vedeţi ce veţi face, dacă: 

1. Un episcop vă spune: "Bunii mei copii, Domnul nostru Hristos 
ne-a profeţit în capitolul 13 al Apocalipsei că va veni cineva care ne va 
impune să acceptăm semnul cu numărul 666 pe mână sau pe frunte. 
Lucrul acesta nu trebuie să-1 acceptăm, pentru că vom fi osândiţi pe 
veci şi, ca să nu-L mâhnim pe Hristos, nu trebuie să-1 acceptăm nici pe 
cartea de identitate, nici pe vreun cârd şi nici să votăm proiectul de lege 
prin care se va da puterea de a ni se impune acest număr, pentru că aşa 
cum e scris «oricine te sileşte să mergi cu el o milă, mergi cu el 
două»". 

2. Un alt episcop va susţine că: "Toate acestea sunt prostii. Nici un 
număr 666 şi nici un semn exterior nu vă va vătăma. Nu vă ocupaţi de 

asta, acceptaţi-1 ca să vă faceţi treaba şi nu mai ascultaţi toţi fanaticii şi 
pe toţi care văd pretutindeni numai demoni". 

Cred că din acest exemplu fiecare dintre voi îi poate distinge pe 
aceia care îl iubesc şi îi slujesc lui Dumnezeu şi care au grijă de propria 
voastră mântuire, şi pe ceilalţi, interesaţi numai "să fie văzuţi de 
oameni" (Matei 6, 5) şi care vă înşeală, voind să se arate buni faţă de 
voi şi să-şi justifice atitudinea lor de apostaţi, de întoarcere de la 
Hristos, urmând să-şi trăiască viata aşa cum le e lor mai bine, pentru a 
se sluji pe ei înşişi şi nu pentru a-L sluji pe Hristos. Pentru cei din 
urmă, să nu uităm spusele Sfântului Apostol Pavel: "Fiindcă aceştia 
toţi caută ale lor, nu ale lui Iisus Hristos" (Filipeni 2, 21). 

In Ortodoxie, nici un papă nu L-a înlocuit pe Domnul nostru Hristos 
prin infailibilitatea sa. Prin urmare, dacă vedem că cineva nu caută cele 
ale lui Dumnezeu, avem atâţia alţi episcopi şi preoţi buni care caută 
sincer pe cele ale lui Hristos şi putem să-i ascultăm pe ei spunându-ne 
ce trebuie să păzim. Apostolul Pavel, într-un asemenea caz, sfătuia aşa: 
"Iar de învaţă cineva altă învăţătură şi nu se ţine de cuvintele cele 
sănătoase ale Domnului nostru Iisus Hristos şi de învăţătura cea după 
dreapta credinţă... depărtează-te de unii ca aceştia" (I Timotei 6. 3, 5). 

Creştinii, dându-şi seama că au început să apară unul câte unul 
"semnele", se găsesc, aşa cum ne găsim noi toţi, în situaţia dificilă în 
care se găsea şi Pilat, care în timp ce avea în faţa lui întreg Adevărul, se 
întreba: "Ce este adevărul" (Ioan 18, 38). Mulţi fraţi ai noştri sunt 
neliniştiţi şi se întreabă pe bună dreptate în legătură cu multe din aceste 
chestiuni şi în special cu subiectul buletinului de identitate electronic 
(cu cip). 

într-o zi, un grup de patru tineri discutau despre cartea de identitate 
şi fiecare avea câte o părere diferită. Aşadar, spuneau: 

- Eu m-am sfătuit cu duhovnicul meu şi mi-a spus că nu trebuie să 
primim cartea aceasta de identitate - a spus cel dintâi. Sigur, ca o 
dovadă mi-a adus scrierile părintelui Paisie. 

- Mie mi-a spus duhovnicul că sunt "ridicole" toate aceste lucruri şi 
că numai cartea de identitate nu mă poate vătăma în vreun fel, a spus al 
doilea. 

- Duhovnicul meu mi-a spus că dacă primesc cartea de identitate şi 
pun peste ea o cruce, n-o să-mi poate face rău, a spus al treilea tânăr. 

- Eu l-am întrebat pe duhovnicul meu şi mi-a spus că el nu se ocupă 
cu Antihristul, ci cu Hristos şi m-a sfătuit să fac şi eu la fel, a completat 
cel de al patrulea. 

După toate acestea, tinerii se întrebau cu nedumerire dacă ar trebui 
să asculte de duhovnicul lor, şi dacă da, atunci ce se întâmplă când 
duhovnicii au păreri diferite şi, mai mult decât atât, cu totul contrarii 
una faţă de cealaltă. Mai apoi m-au întrebat şi pe mine şi le-am spus că 
fiecare trebuie să asculte de duhovnicul lui până atunci când buna 
noastră maică Biserica, prin ierarhia ei, se va pronunţa şi va conduce 
lupta aceasta, pentru că atunci se vor risipi şi norii cei întunecaţi. 

Unii fraţi ai noştri spun că anumiţi preoţi îşi exprimă, siguri de ce 
spun, părerile şi că le şi publică în cărţi, devenind astfel publică 
diferenţa de păreri, cu următorul rezultat: dacă cineva se află în adevăr, 
atunci se va împărtăşi de acest adevăr multă lume, dar dacă acesta nu se 
află în adevăr, multă lume se va sminti. Biserica noastră spune că nu o 
să fie cuprinşi de hăţişuri şi nici nu se vor rătăci toţi cei care vor avea 
grijă ca mintea lor să fie plină de râvnă, curată şi de trezvie, cu ajutorul 
Sfintelor Taine şi al ascultării duhovniceşti. Biserica noastră iubitoare 
ne învaţă că Sfântul Duh este Unul şi că pentru fiecare problemă are o 
singură părere şi o singură voinţă. 

Din acest motiv este imposibil ca firea Sa cea bună să-i "informeze" 
în legătură cu una şi aceeaşi temă pe cei patru preoţi, reprezentanţii Lui, 
pe fiecare în mod diferit. Aceasta se datorează firesc faptului că înainte 
de a ne dedica pe noi înşine slujirii lui Dumnezeu, nu ne-am îngrijit atât 
cât trebuia pentru curăţirea sufletului nostru. Dacă fiecare duhovnic şi- 
ar fi lepădat propria lui voinţă şi propria lui părere, ne-am fi unit toţi în 
Unul Hristos, Care este Adevărul cel adevărat, şi am fi lăsat astfel harul 
să lucreze şi am învăţa toate câte El "ne-a poruncit". Aşadar, nu 
trebuie să ne înstrăinăm atunci când ne aflăm în fata unei multitudini de 
păreri, ci bine ar fi să avem în vedere porunca Apostolului: "Nu vă 
lăsaţi furaţi de învăţăturile străine cele de multe feluri; căci bine este 
să vă întăriţi prin har inima voastră" (Evrei 13, 9); şi cât vom putea, să 
ne împărtăşim de Sfintele Taine, ca să se lumineze mintea noastră "să 

nu mai fim copii duşi de valuri, purtaţi încoace şi încolo de orice vânt 
al învăţăturii, prin înşelăciunea oamenilor, prin vicleşugul lor spre 
uneltirea rătăcirii" (Efeseni 1, 14). 

Până când maica noastră Biserica, prin preacucernica ei ierarhie îşi 
va conduce ca un bun păstor turma, şi credem că acest lucru se va 
întâmpla curând, "tu însă rămâi în cele ce ai învăţat şi de care eşti 
încredinţat, deoarece ştii de la cine ai învăţat, şi fiindcă de mic copil 
cunoşti Sfintele Scripturi, care pot să te înţelepţească spre mântuire, 
prin credinţa cea întru Hristos Iisus" (II Timotei 3, 14-15). 

Cine nu este teolog ? 

într-o revistă s-a reprodus un text publicat de o altă revistă, care, 
după ce a fost citit, i-a scandalizat pe foarte mulţi creştini. Vom 
prezenta aici câteva puncte ale acestui articol, pentru a constata fiecare 
că sunt aspecte inacceptabile pentru Ortodoxia noastră. Aşadar, acolo 
scrie: 

1. "Trebuie să subliniem că nu sunt teologi toţi cei care identifică 
Antihristul cu 666". Revista în cauză, republicând articolul, arată că nu 
cunoaşte şi că dispreţuieşte întru totul textele sfinte ale Scripturii 
noastre, cu impietate spunând "că nu sunt teologi (de Dumnezeu 
cuvântători)" atâţia şi atâţia sfinţi ai Bisericii noastre care ne-au lăsat 
prin tradiţie scrieri şi opere foarte preţioase, unde s-au pronunţat în 
legătură cu tema noastră; să pomenim numai câţiva: Sfântul Efrem 
Şirul, Sfântul Irineu episcop al Lyonului, Sfântul Andrei episcopul Noii 
Cezareei, Sfântul Ipolit papă al Romei, Sfântul Areta episcopul Noii 
Cezareei şi atâţia alţi sfinţi ai Bisericii noastre. Oare nu se ruşinează 
necredincioşii să spună că sfinţii noştri "nu sunt teologi"? Noi, 
considerând această necinstire adusă Sfinţilor o necinstire a propriei 
noastre persoane, le spunem că numai prin faptul de a dispreţui, de a 
desconsidera şi de a necinsti sfinţii şi de a se considera teologi pe ei 
înşişi arată în ochii tuturor căderea duhovnicească pe care au suferit-o, 
potrivit cu legea duhovnicească, care spune: "Oricine se înalţă pe sine 
(mai presus de sfinţi) se va smeri" (Luca 18, 14). 

2. Acelaşi articol arată că autorul nu cunoaşte absolut deloc poziţia 
Bisericii lui Hristos şi, prin extindere, nici pe cea a Sfântului Sinod, 
care ca o Maică, prin circulara sa, a făcut apel şi printre altele a explicat 
fiecăruia că: "Astfel, cu durere observăm că progresul civilizaţiei în 
domeniul aplicaţiilor electronice s-a legat aşa cum nu trebuia de 
numărul 666, care se foloseşte ca număr principal de cod în respectiva 
tehnologie. Se spune în mod limpede în Sfânta Carte a Apocalipsei că 
numărul acesta este numărul Antihristului... Şi, prin urmare, nu e cu 
putinţă ca un creştin să fie indiferent atunci când constată introducerea 
voită şi sistematică a acestui număr în viata sa; şi în viata naţiunii elene, 
care este aproape în întregimea ei creştină şi ortodoxă" (fragment din 
circulara nr. 2626/7 aprilie 1997 a Sfântului Sinod). La sfârşit, ne 
întrebăm: redactorul articolului în cauză şi revista care 1-a republicat (ca 
pe un răspuns!), ei înşişi "au fost străini în Ierusalim şi nu cunoşteau 
cele din cetate" (Luca 24, 18), sau au proclamat vreo biserică a lor, 
spunând numai ceea ce în mod arbitrar judecă ei singuri a fi corect? 
Altfel, nu se explică atitudinea lor. 

Sfânta Comunitate de la Sfântul Munte Athos, prin circulara nr. 5 
din 18 martie 1993 mărturiseşte foarte clar că: "Fără nici o îndoială, se 
pregăteşte terenul pentru pecetea nesuferită, urată şi antihristică a lui 
666". Aşadar, autorul articolului şi redactorul revistei, dacă sunt 
conştienţi de ceea ce fac, numai atât se cuvine să facă: reconsiderându- 
şi părerile, să le ceară iertare cititorilor şi să se adune în jurul poziţiilor 
ortodoxe ale Bisericii noastre, smerindu-şi gândirea, care e mai degrabă 
trufaşă, şi să cumpănească şi să socotească bine cele spuse de fericitul 
Părinte Paisie, cel care a spus şi a scris: "Mă uimesc ! Nu-i pun pe 
gânduri toate aceste fapte şi întâmplări ? De ce nu pun fie un semn 
măcar de întrebare la interpretările creierului lor ? Dacă ajută 
Antihristului pentru pecete, cum oare nu vor târî şi alte suflete spre 
pierzanie ? Asta se înţelege de la sine, pentru că este scris: "(...) ca să 
ducă în rătăcire, dacă se poate, şi pe cei aleşi" (Mar cu 13, 22). Vor fi 
duşi în rătăcire cei ce vor interpreta aceste lucruri numai cu mintea 
lor". 

DESPRE -NMUL}IREA F| R| DELEGII 



Sfântul Nil Athonitul 45 



Când se va înmulţi fărădelegea o să se adune toate prihănirile şi 
necurăţiile lumii, şi o să se 

învisterească necurata fiică a curviei care să fie lăcaş al preacurviei. Că 
precum Doamna noastră de Dumnezeu Născătoare a fost Preacurata 
mai înainte de Naştere şi în Naştere şi după Naştere, Preasfântă 
Fecioară, şi a Născut pe Iisus care nu a ştiut păcat; aşa din contră, 
necurata aceea fiică, muma fărădelegilor, va fi şi mai înainte de naştere 
şi în naştere şi după naşterea spurcatului antihrist, o să fie curva 
necurată şi preacurvă în toată viaţa ei. La această necurată o să se adune 
toate fărădelegile şi o să nască pe fiul pierzării. Şi din pricina lipsirii 
Darului Sfântului Duh la oameni, pentru păcatele şi fărădelegile 
lor, o să se adune şi o să învie toate fărădelegile oamenilor în 
pântecele ei. Şi după naşterea fiului păcatului, o să vină toata lipsa 
la oameni. întâi o să se lipsească de dragoste, de unire, de curăţenie. 
Al doilea tot locul şi oraşul de păstori temători de Dumnezeu şi 



Extras din Minunile, vedeniile şi cuvintele Prea Cuviosului Părintelui nostru Nil 
Izvorîtoriul de Mir, mss. Schit Colciu, Chilia Sfântul Gheorghe, Athos, 1916. 

proistoşi credincioşi. Al treilea Bisericile lui Dumnezeu de arhierei şi 
de duhovnici şi preoţi evlavioşi, precum de acum au început a se lipsi. 

După aceea o să se arate şi acest necurat după creşterea vârstei lui şi 
o să se umple de sataniceasca putere ca să facă semne şi minuni 
înaintea ochilor oamenilor pătimaşi, precum a făcut Chinops 
mincinoasa înviere, fiindcă la sfinţi nu are lucrare în slăbiciune ci 
numai la cei întunecaţi de patimi. Precum marele Macarie vedea pe 
muiere în firea ei, pe care o vedeau oamenii ca pe o iapă. Şi o să se 
făţărnicească cu blândeţea, pentru ca să plece pe noroade la 
înşelăciunea lui, ca să se facă monarh. Asemenea se va arata paşnic şi 
smerit, ca să i se închine toţi. Fiindcă hrana lui o să fie tulburarea 
oamenilor, când se vor tulbura oamenii se va bucura. Aceasta este 
uitarea credinţei şi a fricii lui Dumnezeu, preacurvia, curvia, sodomia, 
iubirea de avuţii, iubirea de argint, pomenirea de rău, zavistia, 
osândirea, minciuna, clevetirea şi celelalte răutăţi. 

Cu acestea o să se hrănească şi o să stăpânească toate cetăţile. 
Fiindcă nu o să se găsească alt om vrednic să stăpânească cetăţile, 
pentru aceea toata lumea o va stăpâni şi o să-1 aibă pe acesta 
atotstăpânitor. Atunci pe cât vor căpătui, vor socoti că-şi lucrează 
mântuirea. Atunci o să se defaime Sfânta Evanghelie şi Biserica lui 
Dumnezeu şi o să fie multă lipsă în lume. Semne şi arătări de la 
Dumnezeu în mijlocul lipsirii. Foame îndoită, simţită şi gândită. 
Simţită, că o să se închidă cerul ca în zilele lui Ilie, pentru fărădelegile 
lor şi nu o să dea ploaie şi vor flămânzi oamenii de cuvântul lui 
Dumnezeu, că nu o să se găsească vreun drept cu fapte bune ca să-i 
înveţe Cuvântul mântuirii. Şi o să se ridice blagoslovenia lui 
Dumnezeu de la mâncăruri şi băuturi. Fiindcă pe cât vor mânca mai 
mult vor flămânzi. 

Atunci cei bogaţi îşi vor deschide comorile lor şi aurul şi argintul 
vor fi defăimate şi o să se calce pe drumuri ca pietrele. Atunci o să se 
zămislească răutatea luceafărului în inimile oamenilor şi atunci o să 
vieţuiască păgânătatea cu pântecele lui antihrist. Şi se va ridica Darul 
lui Dumnezeu de la oameni, precum zice Scriptura. Nu va locui Duhul 
lui Dumnezeu în aceşti oameni fiindcă sunt trupuri. O să se împuţineze 
şi oamenii şi o să moară pe drumuri precum păsările, pecetluiţi de 

antihrist, vor mânca cărnuri de oameni morţi, neputând suferi foamea 
şi leşinarea, şi mâncând trupuri moarte vor muri şi ei. 

Iar înţelesul pecetii lui antihrist (666) este aşa: "Al meu eşti şi al tău 
sunt, de bună voie viu, nu de silă". Vai şi amar celor pecetluiţi! Şi o să 
se facă tulburare mare în lume. Şi auzind oamenii în altă parte pace, o 
să se mute acolo. Şi o să găsească mai multă lipsă. Şi o sa audă de la 
locuitori: "O, cum aţi venit în acest blestemat loc, unde nu a rămas 
înţelegere omenească?" Atunci, văzând Dumnezeu tulburarea 
oamenilor, o să poruncească mării să-şi ia cea dintâi stare şi o să se urce 
focul cel de sub pământ din care se înfierbântau apele calde, şi o să 
fiarbă apa lumii precum fierb apele de la metale şi atunci vor înceta 
oamenii să se mute din loc în loc. Şi din fierberea mării o să se 
desfiinţeze faţa pământului şi o să se usuce pământul şi nu va răsări 
iarbă şi copacii nu vor da lăstare, izvoarele apelor se vor usca, 
dobitoacele şi păsările vor muri de aburii mării şi ai pucioasei. Şi iată 
vremea se apropie şi voi nu înţelegeţi, fiindcă vicleşugurile oamenilor 
s-au înmulţit şi s-au făcut stihiile grabnice, pentru a se apropia sfârşitul 
ce 1-a orânduit Dumnezeu în mijlocul mileniului al VUI-lea. 

Deci Dumnezeu, purtând grijă de mântuirea oamenilor celor cu 
bunăvoinţă, o să trimită pe Enoh, pe Ilie şi pe Ioan Bogoslovul 
(Evanghelistul) să propovăduiască şi să întărească mărturisirea pentru 
acei ce o să se mântuiască şi să înveţe ca acei care nu se vor pecetlui se 
vor mântui în împărăţia Cerurilor. Să se însemneze cu semnul Crucii, 
că însemnarea Sfintei Cruci izbăveşte pe om de osânda iadului, iar lui 
antihrist îi dă osânda iadului. De flămânziţi să răbdaţi, că Domnul vă 
va trimite ajutor din înălţime, iar oamenilor le va zice: "Iată câţi s-au 
pecetluit, s-au mulţumit". Şi le va zice: "Oamenii nu s-au mulţumit la 
însemnarea pecetei pierzării, ci înşelăciunea i-a făcut nesimţitori şi nu 
cunosc mântuirea lor. Oamenii cei materialnici, s-au făcut draci şi nu 
simt foamea şi setea pentru care s-au făcut într-o unire cu dânşii, însă 
flămânzesc şi însetoşează mai mult decât voi, de şapte ori câte şapte. 
Răbdaţi puţintel şi o să vedeţi pe cei pecetluiţi murind sufleteşte şi 
trupeşte. Iar cei ce vor răbda din voi o sa trăiască viaţa veşnică. " 

Opt milenii, opt mii de ani sunt. Deci venirea Domnului a fost la 
anul 5508, care fac cinci milenii. Iar in jumătatea mileniului al 

VUI-lea adică la 7500 de la facerea lumii şi de la Hristos 2000. Deci 
500 s-au lăsat şi de se vor mai lăsa 50, vine. 46 

Atunci antihrist văzând pe cei trei prooroci propovăduind Adevărul 
şi dovedindu-i înşelăciunea lui, o să se mânie şi o să poruncească să i se 
aducă înaintea lui. Şi întâi o să-i momească zicând: "Pentru ce voi nu 
vă pecetluiţi cu împărăteasca pecete?" Atunci o să dojenească sfinţii 
pe faţă înşelăciunea lui, zicându-i: "O, înşelătorule şi amăgitorule 
antihriste! Nu-ţi ajunge că ai pierdut atâtea suflete, ci ne sileşti şi pe 
noi să te ascultăm? Blestemată este pecetea ta şi slava ta şi cu 
pierzarea ta a venit şi sfârşitul lumii. " Iar spurcatul auzind dojana şi 
blestemurile ce i-au făcut sfinţii, singur o să ia sabia şi o să-i taie, iar 
după moartea lor o să poruncească la ai săi să facă mai cumplite răutăţi. 
Adică: curvii, preacurvii, sodomii, ucideri, răpiri, minciuni, furtişaguri, 
tiranii, vânzări de oameni şi cumpărări de copii, parte bărbătească şi 
femeiască, şi o să curvească în drumuri de faţă precum câinii. Iar 
oamenii celui spurcat, având libertate să stingă firea omenească cu 



46 Am ajuns oare în cele de pe urmă timpuri? Chiar despre noi cei de azi se 
pomeneşte-n scripturi? Aflăm răspunsul cercetând vremea Sfântului Calinic de la 
Cernica (+1868) când se făcea mare tulburare despre sfârşitul lumii ce se prevestea la 
1848. Rugându-se sfântul pentru lămurire, în răpire dumnezeiască i s-a arătat un 
pergament pe care era scris "7500 ani de la Adam", iar Sfinţii Gheorghe şi Nicolae 
ce-1 însoţeau i-au spus: "Vezi, că nu la 1848 va fi începutul sfârşitului lumii, ci 
când se vor împlini 7500 ani de la Adam. " 

Tot în vedenie, Sfântul Nifon al Constantinopolului află pe Hristos Dumnezeu 
răsfoind cartea veacurilor omenirii, şi ajungând la veacul al şaptelea S-a oprit, Şi-a 
acoperit faţa cu mâna şi a zis cu mâhnire: "Acest veac al şaptelea este plin de 
putoarea păcatelor omeneşti, de invidie, necurăţie, ură şi minciună... dar ajunge. 
II voi curma la mijloc ca să-nceteze stăpânirea păcatului!" Or, mijlocul veacului al 
şaptelea este anul 7500, din care scăzând anii până la Hristos (5508) dăm tocmai peste 
anul 1992! 

Noi care am trecut de anul 1992 ne întrebăm, oare profeţia sfinţilor nu a fost exactă? 
Nu, nicidecum. Ea nu fixează data unui cataclism planetar, ci începutul unor 
evenimente ce prevestesc apropierea sfârşitului lumii. în acel an, Masoneria 
internaţională a lovit ţările lumii, în general, şi tradiţiile ortodoxe în special, prin 
conceptul ecumenist de "Reconciliere pentru Lumea nouă " intrarea în "Era New 
Age ". Acesta a fost suportul desfăşurării de mai apoi a tuturor organizaţiilor bancare, 
armate şi sociale internaţionale, tentacule globalizatoare ale evreilor sionişti ce 
pregătesc cu înfocare venirea lui Antihrist, (n.n.) 

70 



multe chipuri ale răutăţii, silindu-se simţitor şi gânditor cu răutatea lor 
să prăpădească bunătatea oamenilor şi să-şi iasă din minţile lor din 
multa neastâmpărare şi o să se facă scurţi la trupuri ca dracii. Firea 
dracilor e scurtă şi rotundă, şi firea oamenilor o să se unească cu a 
dracilor şi la scurtimea trupului, de vor fi până la cinci palme lungime 
şi o să se facă mai vicleni decât dracii. 

[...] Fiindcă mai înainte or să se-ntunece simţurile oamenilor cu 
nesimţirea întunericului şi oamenii or să se-ntunece de patimi precum 
zice Sfântul Apostol Pavel: "Precum n-au ţinut adevărul Evangheliei, 
dând cinste şi întiiciune patimilor, i-a dat pe dânşii Dumnezeu duhului 
înşelăciunii, ca să se împlinească întru dânşii fărădelegea... " 

Mântuirea atârnă la cei ce nu se supun lui antihrist, iar lucrarea 
acestuia este: grija celor deşarte şi materia lucrurilor lumii, câştigarea 
metalelor pământului. Acesta este capul răutăţilor şi propovăduirea 
pierzării şi stricarea mântuirii.... Gânditor, antihrist se află în lume şi de 
la început, de când a căzut din starea lui, lucrează. Şi a amăgit pe 
oameni în deşertăciune şi i-a făcut nesimţitori: curvesc, preacurvesc, 
păcatul sodomiei şi săvârşesc neguţătorii trupeşti, mâncând şi bând, 
uitând de Dumnezeu. 

Adevărul este întruparea Mântuitorului Hristos şi propovăduirea 
Evangheliei. Iar minciuna este arătarea lui antihrist şi împărăţia lui, care 
va aduce lipsa în lume şi pierzarea, fiindcă multa grijă îl întunecă pe om 
şi-1 face nesimţitor şi îşi face gătire spre pierzare la antihrist. 

